Il-MPE jenfasizzaw il-periklu tal-kanċer tas-sider

Saħħa pubblika

Is-sena li għaddiet, ir-roża fuq il-bini tal-P.E. enfasizza l-kanċer tas-sider

Fl-UE kull 2 minuti, tiġi ddijanjostikata mara b'kanċer tas-sider u kull 6 minuti persuna oħra imut b'din il-marda.

Kull sena jmutu madwar 88,000 mara u 1,000 raġel.

Ottubru huwa "Ix-Xahar Internazzjonali għall-Għarfien tal-Kanċer tas-Sider" u fis-17 ta' Ottubru, il-Parlament u n-Netwerk Ewropew għall-Kanċer qegħdin jorganizzaw workshop fuq il-modi kif tista' tiġi indirizzata din il-kundizzjoni.

Ġimgħa wara, il-MPE sejrin jivvotaw fuq riżoluzzjoni dwar il-kanċer tas-sider li tiffoka fuq ir-riċerka, għajnuna lill-pazjenti li jkunu se jmorru lura għax-xogħol u linji gwida ta' l-UE għall-kura tal-marda.

Linji gwida kurrenti jirrikmandaw żewġ nersijiet speċjalizzati f'kull taqsima tal-kura tas-saħħa, madankollu għad ma hemm ebda konsensus globali fuq il-ħiliet professjonali meħtieġa għal tali nersijiet tal-kura tas-saħħa.

Ix-xahar ta' l-għarfien tal-kanċer tas-sider huwa avveniment annwali li jseħħ f'Ottubru sabiex jiżdied l-għarfien fuq il-kundizzjoni, jinġabru l-fondi għar-riċerka fuq il-marda u għall-appoġġ tan-nies affettwati biha.

Il-workshop tas-17 ta' Ottubru sejjer jikkonċentra partikolarment fuq it-taħriġ tan-nersijiet tal-kura tas-sider.

Esperti u nersijiet tal-kura tas-saħħa minn madwar l-Ewropa jattendu sabiex joffru l-ħila u l-esperjenzi tagħhom.

L-iskrining - vitali fil-ġlieda kontra l-marda

Ir-riżoluzzjoni li għandu jittieħed vot fuqha matul is-seduta Plenarja tal-Parlament fl-24 t'Ottubru hija bbażata fuq il-mistoqsijiet orali konġunti mill-Kumitati għall-Ambjent, għall-Impjiegi u għad-Drittijiet tan-Nisa.

Ġiet imfassla fuq ir-riżoluzzjoni ta' l-2003 li talbet lill-membri ta' l-Unjoni Ewropea jnaqqsu r-rati tal-mortalità kkawżati b'din il-marda b'sa 25% fi żmien ħames snin.

Il-membru Soċjalista Ġermaniż Karin Jöns, li tippresjedi grupp magħmul minn MPE mill-partiti kollha fuq il-kanċer tas-sider, qalet li l-iskrining mammografiku huwa qasam ewlieni.

Ir-riċerka mill-Organizzazzjoni Dinjija tas-Saħħa qalet li l-marda tista' titnaqqas b'35% bi skrining imwettaq skond standards Ewropej.

"Linji gwida korrespondenti ta' l-UE ilhom isiru sa mill-1992.

Madankollu f'14 minn 25 membru ma jsirx skrining madwar il-pajjiż kollu" qalet is-Sinj.

Sentimenti Roża

Fil-"Jum kontra l-Kanċer tas-Sider" tas-sena li għaddiet, il-Parlament inxtegħel b'dawl roża, il-kulur internazzjonali tal-ġlieda kontra l-kanċer tas-sider, sabiex jiġbed l-attenzjoni fuq il-kundizzjoni u fuq dawk kollha li jsofru minnha.

Waqt li ħadt madwar żewġ minuti biex taqra dan l-artiklu, xi ħadd, x'imkien fl-UE ġie ddijanjostikat b'kanċer tas-sider.

20061003STO11311 Il-Grupp Parlamentari Ewropew fuq il-Kanċer tas-Sider (EPGC) Riżoluzzjoni tal-PE tal-2003 dwar il-kanċer tas-sider ta' l-UE Dossier ta' sfond fuq il-kanċer tas-sider


L-Osservaturi tal-Parlament tar-Rumanija u l-Bulgarija jitkellmu

Tkabbir

Il-Bulgarija u r-Rumanija lejn is-sħubija ma' l-UE fl-1 ta' Jannar

"Merħba fl-UE" hu l-messaġġ li l-Bulgarija u r-Rumanija x'aktarx se jisimgħu dejjem aktar fil-ġimgħat li ġejjin.

Bi ftit inqas minn tliet xhur sad-data mistennija tas-sħubija fl-UE, aħna ltqajna ma xi wħud mill-MP tagħhom li kienu osservaturi fil-Parlament Ewropew din l-aħħar sena.

It-53 osservatur – 35 mir-Rumanija u 18 mill-Bulgarija – ma jistgħux jivvutaw fil-plenarja, madankollu jistgħu jipparteċipaw fil-laqgħat tal-kumitati u tal-gruppi politiċi.

Ilkoll ġew innominati mill-Parlamenti nazzjonali tagħhom – u l-elezzjonijiet għall-Parlament Ewropew fir-Rumanija u l-Bulgarija għandhom isiru qabel l-aħħar tal-2007.

Minħabba li l-elezzjonijiet m'humiex skedati li jsiru qabel l-aħħar ta' din is-sena, mill-1 ta' Jannar, l-osservaturi awtomatikament ser isiru MPE.

Wara sena jiġru ma' MPE mill-25 Stat Membru eżistenti ta' l-UE, aħna staqsejna xi osservaturi dwar l-impressjonijiet tagħhom tal-Parlament, u dwar dak li l-pajjiżi tagħhom jistgħu jagħtu lill-UE.

Dwar l-impressjonijiet tagħhom …

Monica Iacob Ridzi (RO): "Jiena kburija li nista' nikkontribwixxi għall-aktar proġett importanti u ambizzjuż ta' l-istorja moderna ta' l-Ewropa.

Tgħallimt ħafna affarijiet… u nipprova nwassal dak kollu li tgħallimt lill-Parlament Rumen: id-dixxiplina, l-effiċjenza, azzjoni politika bbażata fuq azzjonijiet, ir-responsabilità."

Kompliet tgħid, "il-PE - huwa l-ogħla istituzzjoni politika Ewropea, viżjoni komuni…u kompetizzjoni vera bejn proġetti, ideat u argumenti".

Maria Cappone (BG): "Għalija dan hu post uniku… post fejn l-etniċitajiet, ir-reliġjonijiet, it-twemin politiku u l-filosofiji… jiltaqgħu.

Naħseb li fl-aħħar sena kont kapaċi nitgħallem ħafna mill-prattiki fil-Parlament Ewropew, u ma nistax ma nħossnix aktar mogħnija bl-ideat li qsamna bejnietna".

Adrian Mihai Cioroianu (RO): Jien impressjonat bil-mod kif wieħed iħares lejn id-diversità politika fil-Parlament.

Il-polemika hi apprezzata ħafna hawnhekk , meta mqabbla ma' parlamenti oħrajn fejn, wara polemika, tispiċċa b'għedewwa għal għomrok ".

Evgeni Kirilov (BG): Minn ġewwa, il-Parlament jidher "aħjar milli stennejtu.

Insib li l-attivitajiet parlamentari huma organizzati tassew tajjeb u nara ħafna xogħol impenjattiv u kollegi ddedikati.

L-akbar kuntentIzza tiegħi hija li nosserva u nikkontribwixxi għar-rwol u l-piż dejjem akbar ta' l-istituzzjoni…".

X'jistgħu jġibu magħhom ir-Rumanija u l-Bulgarija fl-UE?

Monica Iacob Ridzi (RO): "Ir-Rumanija ser tagħti lill-Ewropa 22 miljun ċittadin ġdid, li qatt ma nsew il-valuri Ewropej.

Fl-istess waqt, m'humiex se jċedu l-valuri tagħhom stess.

Inkunu dak li dejjem konna: pont bejn l-istruttura u l-kultura politika Ewropea u l-pajjiżi ġirien.

L-Ewropa ser tkun mudell għalina, u aħna għall-Ewropa ser inkunu l-post fejn l-opportunitajiet politiċi u ekonomiċi jiltaqgħu".

Maria Cappone (BG): "Aħna ser inġibu ċivilizzazzjoni antika… l-alfabett Ċirilliku, imbejjed fini u kċina unika, muntanji glorjużi u bajjiet meraviljużi.

Ser inġibu magħna tolleranza etnika… u ħafna żgħażagħ lesti biex jaħdmu għal Unjoni Ewropea aktar b'saħħitha".

Adrian Mihai Cioroianu (RO): "Ir-Rumanija se ġġib kuluri, dinamiżmu u żvilupp fil-komponent Latin".

Evgeni Kirilov (BG): "Il-Bulgarija għandha kultura u storja sinjura ħafna u tradizzjoni ta' tolleranza… għandna ekonomija li qed tiżviluppa b'mod mgħaġġel u ġenerazzjoni ġdida ta' intraprendituri.

Il-Bulgarija ser tikkontribwixxi għall-istabbilità u l-modernizzazzjoni tar-reġjun kollu tal-Balkani ".

Kollox ma' kollox, reazzjoni pożittiva ħafna – nittamaw li l-entużjażmu tagħhom jibqa' preżenti wara x-xogħol iebes ta' kuljum tal-Parlament jekk u meta jsiru membri sħaħ!

Waqt preżentazzjoni fil-Parlament Il-ġimgħa l-oħra, il-Kummissjoni Ewropea xegħlet b'mod kawt "id-dawl l-aħdar" sabiex ir-Rumanija u l-Bulgarija jissiebħu fl-UE f'Jannar 2007 – minkejja tħassib dwar il-korruzzjoni, ir-riforma ġudizzjarja u l-kapaċità biex tiġi assorbita l-għajnuna finanzjarja ta' l-UE.

Dawn l-oqsma ser jibqgħu jiġu sorveljati mill-Kummissjoni wara Jannar.

Il-MPE se jivvutaw fuq ir-rapport tal-Kummissjoni qabel l-aħħar tas-sena.

Il-Parlament ivvota biex jagħti l-approvazzjoni għall-adeżjoni tar-Rumanija u l-Bulgarija f'riżoluzzjoni f'April li għadda.

20061004STO11323 Nota ta' sfond dwar l-Osservaturi Il-pożizzjoni tal-Parlament dwar ir-Rumanija u l-Bulgarija Lista ta' osservaturi


Is-sigurtà vs il-protezzjoni tad-data – l-eżempju ta' SWIFT

Ġustizzja u Intern

Id-data bankarja ta' SWIFT – min kien jaf x'hiex?

Jekk qatt għamilt trasferiment bankarju lejn pajjiż Ewropew ieħor, jew inkella bgħatt xi flus lil xi qarib barra minn pajjiżek, mela x'aktarx użajt il-kodiċi "SWIFT".

Il-kumpanija Belġjana tiġġestixxi l-informazzjoni fuq it-trasferimenti bankarji madwar id-dinja u hija ssorveljata mill-banek ċentrali tal-G-10 u mill-Bank Ċentrali Ewropew.

F'Ġunju, ħareġ illi fl-2001, il-kumpanija ġiet imħarrka mill-gvern ta' l-Istati Uniti għal dejta li tista' tkun utli fil-ġlieda kontra t-terroriżmu.

Meta dan inkixef mill-midja ta' l-Istati Uniti f'Ġunju, qamet kontroversja kbira u l-Parlament għadda riżoluzzjoni li talbet li jkun hemm seduta pubblika fuq il-kwistjoni.

Fis-seduta ta' l-4 ta' Ottubru mill-Kumitati għal-Libertajiet Ċivili u għall-Affarijiet Ekonomiċi u Monetarji, il-MPE kellhom iċ-ċans jiddiskutu fuq min kien jaf fuq din il-kwistjoni u fuq l-implikazzjonijiet legali għad-dejta personali ta' l-Ewropej ma' l-Uffiċjal Kap Finanzjarju ta' SWIFT (Society for Worldwide Interbank Financial Telecommunications – Soċjetà għal Telekomunikazzjonijiet Finanzjarji Bejn il-Banek Madwar id-Dinja) u l-bankiera.

Duħħan u Mirja?

Ir-raġuni l-għala ngħatat id-dejta kienet li SWIFT taħżen awtomatikament id-dejta f'ċentru "mera" fl-Istati Uniti kif ukoll fl-Ewropa.

Il-kumpanija qalet li dan isir sabiex tilqa' kontra l-possibbiltà ta' diżordni.

Iċ-ċentru – li qiegħed fl-Istati Uniti u li għaldaqstant jaqa' taħt il-liġi ta' l-Istati Uniti – fl-2001 ġie mħarrek biex jipprovdi d-dejta wara l-attakki terroristiċi tal-9/11.

Dan kienet parti mill-"Programm ta' Tfittxija tal-Finanzi tat-Terroristi" immexxi mill-Istati Uniti.

Il-President tal-BĊE, Jean-Claude Trichet qal li l-grupp ta' kontroll ta' SWIFT "ma tax l-approvazzjoni tagħna u ma kellu ebda awtorità li jagħmel dan.

Huwa qal li minħabba r-regoli tal-kunfidenzjalità, ebda bank ċentrali involut ma seta' jagħmel lill-gvernijiet ta' l-UE jew lill-awtoritajiet ta' protezzjoni tad-dejta konxji tal-kwistjoni.

Xi MPE qalu li l-awtoritajiet Ewropej ta' protezzjoni tad-dejta kellhom jiġu kkonsultati u l-klijenti tal-bank kellhom jiġu infurmati sabiex ikunu protetti kemm id-drittijiet fundamentali taċ-ċittadini ta' l-UE kif ukoll is-sovranità ta' l-Istati Membri.

20061005STO11399 Is-seduta Il-Kumitat għal-Libertajiet Ċivili Il-Kumitat għall-Affarijiet Ekonomiċi u Monetarji Riżoluzzjoni tal-PE dwar l-interċettazzjoni tad-dejta ta' SWIFT


Il-Briefing - Seduta Plenarja 11.10-12.10.06 (Brussell)

Istituzzjonijiet : Il-Kunsill u l-Kummissjoni ser jagħmlu dikjarazzjoni dwar il-preparamenti għal-laqgħa informali tal-Kapijiet ta' l-Istat u tal-Gvern li ser issir fl-20 ta' Ottubru f'Lahti fil-Finlandja.

Dibattitu: L-Erbgħa, 11 ta' Ottubru.

Drittijiet Fundamentali : Rapport ta' konsultazzjoni mħejji minn jagħmel Kinga Gál (EPP-ED, HU), dwar Aġenzija ta' l-UE għad-Drittijiet Fundamentali.

Dibattitu: Il-Ħamis, 12 ta' Ottubru.

Affarijiet Ekonomiċi u Monetarji : Rapport imħejji minn Jan Ehler (EPP-ED, DE) li jilqa' d-djalogu li qiegħed isir bil-għan li jitneħħew dawk l-ostakoli għall-kompetizzjoni.

Dibattitu: L-Erbgħa, 11 ta' Ottubru.

Il-Parlament ser jadotta riżoluzzjoni dwar azzjonijiet futuri fil-qasam tal-privattivi.

Votazzjoni: Il-Ħamis, 12 ta' Ottubru.

Il-Biedja : Rapport imħejji minn Elisabeth Jeggle (EPP-ED, DE) li jilqa' l-Pjan ta' Azzjoni tal-Komunita' għall-Ħarsien u l-Benesseri ta' l-Annimali.

Dibattitu: L-Erbgħa, 11 ta' Ottubru.

Relazzjonijiet Esterni : Rapport ta' konsultazzjoni mħejji minn Jelko Kacin (ALDE, SI), li jappoġġja l-proposta tal-Kummissjoni biex twaqqaf b'mod gradwali l-attivitajiet ta' l-Aġenzija Ewropea għar-Rikostruzzjoni.

Dibattitu: L-Erbgħa, 11 ta' Ottubru.

Ir-rapporti dwar l-adeżjoni tal-Bulgarija u tar-Rumanija ma' l-Unjoni Ewropea ġew posposti għas-seduta ta' Novembru.

Minflok, il-Kunsill u l-Kummissjoni ser jagħmlu dikjarazzjoni dwar it-Transnistrija u fl-Ossezja t'Isfel.

Kummerċ internazzjonali : Mistoqsija orali mill-Kumitat għall-Kummerċ Internazzjonali dwar ir-riżultati definittivi ta' l-investigazzjoni 'anti-dumping' dwar l-ilbies tas-saqajn miċ-Ċina u l-Vjetnam.

Dibattitu: L-Erbgħa, 11 ta' Ottubru.

-//EP//TEXT IM-PRESS 20061003BRI11313 FULL-TEXT DOC XML V0//MT

Istituzzjonijiet

Is-summit informali tal-Kapijiet ta' l-Istat u tal-Gvern f'Lahti

Matul il-laqgħa ser jiġu diskussi, fost kwistjonijiet oħrajn, l-enerġija, l-immigrazzjoni llegali u l-politika ta' l-innovazzjoni.

Drittijiet fundamentali

L-Aġenzija ta' l-UE għad-Drittijiet Fundamentali

Il-MPE ser jiddiskutu rapport ta' konsultazzjoni li qiegħed jagħmel appell sabiex il-kompetenzi ta' l-Aġenzija ta' l-UE għad-Drittijiet Fundamentali, li għad trid tinħoloq, ikunu estiżi għat-'tielet pilastru' ta' l-Unjoni, jiġifieri l-koperazzjoni intergovernamentali fi kwistjonijiet relatati mal-pulizija, il-ġustizzja, l-immigrazzjoni u azzjonijiet kontra t-terroriżmu.

Il-Kumitat għal-Libertajiet Ċivili jrid li l-involviment tal-Parlament ma' l-Aġenzija l-ġdida jkun msaħħaħ.

Skond ir-rapport imħejji minn Kinga GÁL (EPP-ED, HU), din l-Aġenzija għandha mhux biss tieħu ħsieb kwistjonijiet relatati mad-drittijiet fundamentali fl-Istati Membri, iżda wkoll fil-pajjiżi kandidati u pajjiżi li l-UE għandha Ftehim ta' Stabilizzazzjoni u Assoċjazzjoni magħhom.

Il-Membri saħqu li għandu jkun hemm mekkaniżmi li jevitaw duplikazzjoni ta' l-attivitajiet tal-Kunsill ta' l-Ewropa.

Barra minn hekk, l-Istati Membri għadhom jaħtru uffiċjali nazzjonali tal-kollegamenti sabiex jiżguraw koperazzjoni tajba ma' l-Aġenzija.

Il-Kumitat irid ukoll li l-Parlament jiġu kkonsultat dwar il-qafas ta' ħames snin għal din l-Aġenzija, kif ukoll dwar il-post ta' Direttur ta' l-Aġenzija.

Barra minn hekk, mhux biss il-Kunsill, iżda anke l-Parlament u l-Kummissjoni għandhom ikunu jistgħu jirrikorru għall-kompetenza teknika ta' l-Aġenzija.

Minn naħa tagħha, l-Aġenzija għandha tagħmel xogħolha skond il-qafas, iżda għandha wkoll tirrispondi għal rikjesti mit-tliet istituzzjonijiet.

Il-Membri fil-Kumitat adottaw numru ta' emendi ta' kompromess li ntlaħaq bejn ir-rapporteur, il-Kummissjoni u l-Kunsill iżda n-negozjati dwar l-ambitu ta' l-attivitajiet ta' l-Aġenzija baqgħu għaddejjin.

Matul il-plenarja huwa mistenni li r-rapporteur titlob biex il-vot finali jkun pospost, bir-riżultat li r-rapport imur lura fil-Kumitat.

Dan minħabba l-fatt li matul l-aħħar trijalogu infurmali ma ntlaħaqx ftehim dwar l-estensjoni tal-kompetenzi ta' l-Aġenzija għat-'tielet pilastru', u din hija kwistjoni ewlenija għall-Parlament.

Rapporteur Kinga GÁL EPP-ED HU A6-0306/2006 Rapport dwar il-ħolqien ta' Aġenzija ta' l-Unjoni Ewropea għad-Drittijiet Fundamentali Proċedura: Konsultazzjoni

-//EP//TEXT IM-PRESS 20061003BRI11313 FULL-TEXT DOC XML V0//MT

Affarijiet ekonomiċi u monetarji

Il-Kompetizzjoni fis-Servizzi Professjonali

Il-Membri tal-Parlament Ewropew ser jiddiskutu rapport imħejji fi ħdan il-Kumitat għall-Affarijiet Ekonomiċi u Monetarji li jilqa' d-djalogu bejn il-Kummissjoni, l-Istati Membri u l-korpi professjonali tal-fornituri ta' servizzi professjonali bil-għan li: "jitneħħew dawk l-ostakoli għall-kompetizzjoni li mhumiex ġusti jew li huma ta' ħsara għall-interess ġenerali u regoli li huma kontra l-interessi tal-konsumaturi u fl-aħħar mill-aħħar tal-fornituri nfushom".

L-Aġenda ta' Liżbona għandha l-objettiv li sa l-2010 l-UE ssir l-ekonomija "l-iktar kompetittiva u dinamika fid-dinja msejsa fuq l-għarfien, kapaċi li twettaq tkabbir ekonomiku sostenibbli b'aktar u aqwa impjiegi u b'aktar koeżjoni soċjali, u b'rispett għall-ambjent".

It-tneħħija tar-regolamenti fis-swieq kollha u t-tneħħija ta' burokrazija mhux meħtieġa sabiex il-kompetizzjoni tissaħħaħ hija fattur importanti.

Ir-reviżjoni ta' nofs it-terminu ta' l-aġenda ta' Liżbona stabbilixxiet l-ħtieġa għal spinta ġdida permezz ta' riforma.

Skond il-Membri fil-Kumitat, il-professjonijiet liberali għandhom importanza ekonomika sostanzjali fl-Ewropa u għalhekk, għandhom ikunu involuti fil-proċess ta' riforma.

Ir-rapport imħejji minn Jan EHLER (EPP-ED, DE) ifakkar li bis-saħħa tal-prinċipju ta' sussidjarjeta', "huwa f'idejn l-Istati Membri biex jiddeċiedu jekk jixtiequx jirregolaw il-professjonijiet b'mod dirett permezz ta' regoli nazzjonali, jew inkella jħallux li ssir awtoregolamentazzjoni mill-korpi professjonali".

Waqt li l-Kumitat jagħraf li l-awtoregolamentazzjoni tal-professjonijiet liberali f'ħafna mill-Istati Membri hija tradizzjoni, din l-awtoregolamentazzjoni għandha tkun trasparenti, effiċjenti, u tantiċipa l-konsegwenzi, mingħajr ma tagħmel ħsara lill-interessi tal-konsumatur jew għall-interess ġenerali.

Fil-fatt il-Membri huma tal-fehma li "l-awtoregolamentazzjoni jew ir-regolamentazzjoni effettiva u trasparenti tal-fornituri ta' servizzi li jantiċipaw il-konsegwenzi ta' interventi, jimmoniterjaw l-impatt tagħhom u jirranġawhom fejn huwa meħtieġ, huma mezz xieraq kif jintlaħqu r-rekwiżiti ta' l-Istrateġija ta' Liżbona".

Il-Kumitat jagħraf ukoll id-dritt li jinħarġu ċerti regolamenti bbażati fuq aspetti speċifiċi tradizzjonali, ġeografiċi u demografiċi, iżda dan id-dritt "għandu jitnaqqas u fl-aħħar jiġi eliminat".

Barra minn hekk, dawn ir-regolamenti "m'għandhomx ikunu diskriminatorji skond is-sess, l-etniċità jew in-nazzjonalita' u għandhom jillimitaw il-kompetizzjoni sa l-inqas punt possibbli".

Il-Kummissjoni qiegħda tiġi mħeġġa "teżamina b'iktar reqqa d-differenzi fl-estent sa liema il-kategoriji professjonali varji f'kull Stat Membru fetħu s-suq u l-impatt mistenni mit-tneħħija sħiħa ta' ostakoli mhux neċessarji għall-kompetizzjoni".

Għandha ssir ukoll evalwazzjoni ta' l-impatti mistennija fuq l-oqsma professjonali li għandhom riżorsi limitati jew li huma ristretti għal ċerti reġjuni.

Fost affarijiet oħra, ir-rapport jitkellem ukoll dwar ir- restrizzjonijiet sinifikanti f'ħafna mill-Istati Membri fil-qasam tar-reklamar.

Skond il-Membri, fil-biċċa l-kbira tal-każijiet, "regolamenti speċjali fil-qasam tar-reklamar jistgħu jitneħħew".

Barra minn hekk, "regolamenti bħal dawn għandhom jiġu limitati fil-ġejjieni għal każijiet eċċezzjonali li huma ġġustifikati sew".

Ir-rapporteur ifakkar li wħud mill-Is tati Membri diġa' għandhom esperjenza fit-tneħħija ta' dawn ir-regolamenti.

Fl-istess ħin, il-Kumitat qiegħed jenfasizza l-importanza li jitjiebu l-istandards etiċi u l-ħarsien tal-konsumatur fil- qasam tas-servizzi professjonali.

Għalhekk jappoġġja l-adozzjoni ta' kodiċi ta' kondotta mill-fornituri ta' servizzi professjonali, li għandu jitfassal bil-parteċipazzjoni tal-partijiet kollha rilevanti.

L-Istati Membri qegħdin jiġu mħeġġa "jeżaminaw b'mod kostruttiv l-esperjenza prattika ta' Stati Membri oħrajn fil-proċess tar-riforma tas-servizzi professjonali sabiex jiksbu l-ikbar benefiċċju possibbli mill-isforzi ta' riforma tagħhom stess".

Fil-komunikazzjoni tagħha, il-Kummissjoni ffukat l-iktar fuq dawn is-sitt professjonijiet liberali: l-avukati, in-nutara, l-inġiniera, l-arkitetti, l-ispiżjara u l-kontabilisti (inkluża l-professjoni ta' konsulent dwar it-taxxa).

Rapporteur Jan Christian EHLER EPP-ED DE A6-0272/2006 Rapport dwar is-Segwitu tar-Rapport dwar il-Kompetizzjoni fis-Servizzi Professjonali Proċedura: Inizjattiva

-//EP//TEXT IM-PRESS 20061003BRI11313 FULL-TEXT DOC XML V0//MT

Il-ħarsien u l-benesseri ta' l-annimali

Il-MPE ser jiddiskutu rapport li jilqa' l-Pjan ta' Azzjoni tal-Komunita' għall-Ħarsien u l-Benesseri ta' l-Annimali, iżda juri tħassib dwar il-fatt li l-Kummissjoni pproponiet biss li "tistinka" biex tiżgura li jiġi mħares il-benesseri ta' l-annimali f'oqsma ta' politika relatati.

Huma jfakkru li hemm konnessjoni bejn il-ħarsien ta' l-annimali, saħħithom u s-sigurta' tal-prodotti, għalhekk din il-protezzjoni għandha tkun obligazzjoni permanenti tal-Komunita'.

Dawn l-aħħar snin, l-Ewropa adottat leġiżlazzjoni wiegħsa dwar il-protezzjoni ta' l-annimali u b'hekk waslet biex ikollha wieħed mill-ogħla standards ta' ħarsien ta' l-annimali fid-dinja.

Permezz tar-rapport imħejji minn Elisabeth JEGGLE (EPP-ED, DE), il-Kumitat għall-Agrikoltura qiegħed jagħmel sejħa biex kemm il-Kummissjoni kif ukoll l-Istati Membri jkomplu jikkunsidraw fis-sħiħ il-protezzjoni u l-benesseri ta' l-annimali kollha, mhux biss dawk ta' fil-farm.

L-ittikkettjar tal-prodotti

Il-Membri fil-Kumitat jilqgħu l-isforzi minn naħa tal-Kummissjoni biex tiżviluppa l-użu ta' tikkettjar dwar il-ħarsien ta' l-annimali għaliex sistema bħal din għandha twassal sabiex il-konsumaturi jkunu jistgħu jagħmlu għażla infurmata dwar dak li jixtru.

Huma tal-fehma li tikketta ta' l-UE għandha timplika konformita' ma' l-istandards tal-ħarsien ta' l-annimali u li jekk il-livell ta' protezzjoni jkun ogħla mill-istandards minimi, dan għandu jkun muri fuq it-tikketta.

Dan għandu jwassal biex l-imsieħba kummerċjali ta' l-UE jadottaw l-istess standards.

Fl-istess ħin, il-konsumaturi għandhom ikunu lesti jħallsu prezz ogħla għal dawk il-prodotti li joriġinaw minn farms bi standards ta' benesseri ta' l-annimali iktar għoljin.

Dumping tal-protezzjoni ta' l-annimali

Il-Kumitat jagħraf li ħafna drabi standards ogħla tal-ħarsien ta' l-annimali jwasslu għal spejjeż żejda, iżda li s'issa fil-kuntest tal-kummerċ dinji ħieles, l-aspetti relatati mal-ħarsien ta' l-annimali kellhom biss rwol inferjuri.

Dan jista' jwassal għal dumping f'dan il-qasam u żvantaġġi għall-produtturi Ewropej fis-swieq ta' pajjiżi terzi.

Għalhekk il-MPE qegħdin jissuġġerixxu li ssir sistema ta' aċċess kwalifikat għas-suq, li tintaxxa prodotti li ma jilħqux l-istandards ta' l-UE ħalli b'hekk ikun evitat tnaqqis fil-livell ta' protezzjoni.

Projbizzjonijiet

Il-Membri qegħdin jagħmlu appell sabiex il-Kummissjoni tipproponi projbizzjoni totali fuq l-importazzjoni minn pajjiżi terzi ta' prodotti tal-foki u ta' prodotti li jkunu magħmula bi krudelta'.

Barra minn hekk, il-Kummissjoni għandha wkoll tipproponi li projbizzjoni temporanja għall-importazzjoni fl-UE ta' agħsafar maqbuda fis-salvaġġ issir permanenti.

Huma jridu wkoll li l-ġlied ta' l-annimali jsir illegali.

Dwar it-trasport ta' l-annimali, il-MPE jfakkru li ħafna drabi, ir-regoli ta' l-UE ma jingħatax każ tagħhom, għalhekk il-Kunsill u l-Kummissjoni għandhom jiżguraw li l-Istati Membri jżidu n-numru u l-effikaċa tal-kontrolli li jsiru.

Effetti soċjo-ekonomiċi

Il-Kumitat jagħraf ukoll li standards għoljin tal-benesseri ta' l-annimali jwasslu għal spejjeż żejda għall-bdiewa u għalhekk għandhom jittieħdu miżuri apposta li jevitaw li l-produzzjoni tittieħed f'pajjiżi bi standards iktar baxxi.

Barra minn hekk, meta jiġu introdotti standards iktar għoljin, għandha tiġi kkunsidrata s-sitwazzjoni speċifika ta' reġjuni individwali ta' l-UE.

L-adozzjoni ta' miżuri biex itejbu l-benesseri ta' annimali għandha tkun ikkunsidrata skond l-effetti soċjo-ekonomiċi tagħhom.

Rapporteur Elisabeth JEGGLE EPP-ED DE A6-0290/2006 Rapport dwar il-ħarsien u l-benesseri ta' l-annimali (2006-2010) Proċedura: Inizjattiva

-//EP//TEXT IM-PRESS 20061003BRI11313 FULL-TEXT DOC XML V0//MT

Relazzjonijiet esterni

L-Aġenzija Ewropea għar-Rikostruzzjoni

Il-Membri ser jiddiskutu rapport ta' konsultazzjoni li waqt li jappoġġja l-proposta tal-Kummissjoni biex twaqqaf b'mod gradwali l-attivitajiet ta' l-Aġenzija Ewropea għar-Rikostruzzjoni, jiġbed l-attenzjoni għall-fatt li l-għeluq ta' l-Aġenzija jikkoinċidi ma' perjodu kritiku ta' żvilupp fil-Balkani tal-Punent.

Ir-responsabilitajiet ta' l-Aġenzija għandhom jiġu trasferiti lil delegazzjonijiet u uffiċċji tal-Kummissjoni, iżda dan it-trasferiment jeħtieġ ippjanar tajjeb minn qabel.

Il-Kummissjoni pproponiet li wara l-31 ta' Diċembru 2008, l-Aġenzija Ewropea għar-Rikostruzzjoni ma tibqax tiffunzjona.

L-iskop huwa li l-Aġenzija, flimkien ma' l-attivitajiet tagħha taħt il-Programm CARDS (bl-objettiv li jappoġġja lill-pajjiżi tal-Balkani tal-Punent fil-Proċess ta' Stabilizzazzjoni u Assoċjazzjoni), tieqaf b'mod gradwali u tiġi sostitwita minn delegazzjonijiet u uffiċċji tal-Kummissjoni li se jamministraw l-istrument finanzjarju IPA (Strument għal qabel l-Adeżjoni) il-ġdid.

Skond ir-rapporteur Jelko KACIN (ALDE, SI), it-trasferiment tar-responsabilitajiet lid-Delegazzjonijiet jeħtieġ li jkun ippjanat tajjeb minn qabel, filwaqt li jkunu kkunsidrati b'mod xieraq iċ-ċirkustanzi politiċi li qed jinbidlu.

Huwa jisħaq li din it-transizzjoni m'għandha bl-ebda mod iżżomm lill-Aġenzija milli tirreaġixxi malajr għal ħtiġijiet li jinħolqu minn avvenimenti politiċi fil-post.

Il-Kumitat enfasizza l-fatt li sabiex iżżomm il-livell għoli ta' involviment ta' l-UE fir-reġjun, "il-Kummissjoni għandha tiżgura li l-ħila rilevanti miksuba mill-Aġenzija fil-forniment ta' għajnuna teknika u finanzjarja lill-pajjiżi terzi kkonċernati ma tintilifx".

Barra minn hekk, il-Kummissjoni hija mistienda toħroġ rapport dettaljat kull tliet xhur, li jistipula d-dettalji operattivi attwali tal-pjan ta' trasferiment, inklużi d-distribuzzjoni tal-ħidmiet bejn l-Aġenzija u d-delegazzjonijiet rilevanti tal-Kummissjoni u d-dettalji dwar il-koperazzjoni bejniethom waqt il-perjodu transitorju.

Il-Kummissjoni għandha tispeċifika fost affarijiet oħra, "il-miżuri li bi ħsiebha tieħu biex tippromwovi proġetti reġjonali, bħal proġetti li jinvolvu koperazzjoni bejn pajjiżi u proġetti ta' infrastruttura bejn il-fruntieri, ladarba l-Aġenzija ma tiqbax teżisti".

L-Aġenzija Ewropea għar-Rikostruzzjoni, twaqqfet fis-sena 2000 bħala l-istrument ta' għajnuna ewlieni għall-Kosovo li kien ġie meqrud mill-gwerra.

L-attivitajiet ta' l-Aġenzija ġew estiżi għas-Serbja, il-Montenegro u l-ex Repubblika Jugoslava tal-Maċedonja.

Meta jidħlu fis-seħħ il-Ftehim ta' Stabilizzazzjoni u Assoċjazzjoni mal-pajjiżi kollha tal-Balkani tal-Punent, mhux ser jibqa' jkun hemm bżonn ta' strument separat għar-rikostruzzjoni.

Rapporteur Jelko KACIN ALDE SI A6-0285/2006 Rapport dwar l-Aġenzija Ewropea għar-Rikostruzzjoni Proċedura: Konsultazzjoni

Relazzjonijiet esterni

Ir-relazzjonijiet ekonomiċi u kummerċjali bejn l-UE u l-MERCOSUR

Il-Membri fi ħdan il-Kumitat għall-Kummerċ Internazzjonali huma tal-fehma li l-UE għandha tikkonkludi Ftehima ta' Assoċjazzjoni "sħiħa, ambizzjuża u bilanċata" mal-Mercosur mill-aktar fis possibbli.

Din għandha tkun ibbażata fuq tliet pilastri: dak politiku u istituzzjonali li "jsaħħaħ id-djalogu demokratiku u l-għaqda politika", il-dak ta' koperazzjoni "għal promozzjoni ta' l-iżvilupp ekonomiku u soċjali sostenibbli", u dak kummerċjali li "joħloq żona ta' kummerċ ħieles avvanzata".

Huma jqisu li l-konklużjoni tal-Ftehima ta' Assoċjazzjoni Interreġjonali UE-Mercosur tista' tkun "spinta sinifikanti għall-ħolqien, fuq medda medja taż-żmien, taż-Żona Ewro-Latinamerikana ta' Assoċjazzjoni Globali Interreġjonali", li kienet ġiet proposta mill-Parlament stess.

Żona ta' Kummerċ Ħieles - l-interessi ta' l-UE

Ir-rapport, imħejji minn Daniel VARELA SUANZES-CARPEGNA (EPP-ED, ES), ifakkar li l-Mercosur huwa "żona ta' potenzjal kbir għal tkabbir u ftuħ kummerċjali", li jinkludi fih 45% tal-popolazzjoni ta' l-Amerika Latina.

Għalhekk, Żona ta' Kummerċ Ħieles UE-Mercosur, "l-akbar żona fid-dinja ta' skambju ħieles bejn ir-reġjuni", għandha tiġġenera opportunitajiet importanti għan-negozju u t-tkabbir ekonomiku, u ttejjeb il-kompetittivita' internazzjonali taż-żewġt iswieq.

Il-Membri jenfasizzaw il-fatt li din iż-żona għandha tkopri aġenda wiesgħa li, "apparti l-liberalizzazzjoni reċiproka tal-kummerċ tal-merkanzija u s-servizzi, tinkludi l-aspetti relatati ma' l-investiment, ix-xiri pubbliku, il-ħarsien tad-drittijiet tal-propjeta' intellettwali, il-koperazzjoni fil-qasam tal-kompetizzjoni kif ukoll l-istrumenti ta' difiża kummerċjali, il-faċilitazzjoni tal-kummerċ u mekkaniżmu li jorbot għall-ilħuq ta' ftehim għal tilwim".

Huwa stmat li nuqqas ta' ftehim għandu jwassal għal telf ta' mill-inqas €3,700 miljun annwali f'kummerċ ta' merkanzija, u ta' aktar minn €5,000 miljun jekk jiġu inklużi l-investiment u s-servizzi.

Ir-rwol tal-Parlament

Il-Kumitat qiegħed iħeġġeġ lill-Mercosur sabiex jiffinalizza il-preparamenti għall-ħolqien tal-parlament futur tal-Mercosur, b'rappreżentanti tal-parlamenti nazzjonali differenti.

Barra minn hekk, huwa ta' l-opinjoni li għandha tinħoloq delegazzjoni interparlamentari ffurmata minn membri tal-Parlament tal-Mercosur u Membri tal-Parlament Ewropew biex, fost affarijiet oħra, jiġi intensifikat il-kuntatt bejn l-UE u l-Mercosur.

Fl-istess ħin għandha tingħata spinta għall-proċess ta' integrazzjoni bil-parteċipazzjoni tas-soċjeta' ċivili.

Il-Membri fil-Kumitat jemmnu li sabiex jinkisbu riżultati sodisfaċenti fin-negozjati mal-Mercosur, hemm bżonn ta' kollaborazzjoni mill-qrib minn naħa ta' l-istituzzjonijiet Ewropej.

Għalhekk, il-Kunsill u l-Kummissjoni huma mitluba jikkonsultaw lill-Parlament u jinfurmawh b'mod adegwat u puntwali dwar l-istrateġija ta' l-UE fin-negozjati mal-Mercosur.

Il-Kummissjoni għandha tibgħat lill-Parlament dokument ta' spjegazzjoni dwar ir-riżultati ta' kull rawnd jew laqgħa sinifikanti tan-negozjati.

Rapporteur Daniel VARELA SUANZES-CARPEGNA EPP-ED ES A6-0302/2006 Rapport dwar ir-relazzjonijiet ekonomiċi u kummerċjali bejn l-UE u l-MERCOSUR Proċedura: Inizjattiva

-//EP//TEXT IM-PRESS 20061003BRI11313 FULL-TEXT DOC XML V0//MT

Kummerċ estern/internazzjonali

L-ilbies tas-saqajn miċ-Ċina u l-Vjetnam

Ser issir mistoqsija orali mill-Kumitat għall-Kummerċ Internazzjonali lill-Kunsill u lill-Kummissjoni dwar ir-riżultati definittivi ta' l-investigazzjoni 'anti-dumping' dwar l-ilbies tas-saqajn miċ-Ċina u l-Vjetnam.

Wara ser isir dibattitu dwar din il-kwistjoni.

Il-Kumitat ifakkar li:

"Fit-30 ta' Awissu 2006, il-Kummissjoni Ewropea adottat proposta għal dazji 'anti-dumping' definittivi fuq ċerti żraben tal-ġilda miċ-Ċina u l-Vjetnam.

Il-Kummissjoni Ewropea pproponiet dazji ta' 16.5% għaċ-Ċina u 10% għall-Vjetnam għal ċerti żraben tal-ġilda.

"Din il-proposta hija differenti bil-bosta mill-proposta proviżorja li tqassmet f'Lulju 2006.

Din l-ewwel proposta, li kient irrifjutata mill-maġġoranza kbira ta' l-Istati Membri, kellha l-għan li tintroduċi għall-ewwel darba f'Regolament 'anti-dumping', sistema differita ta' dazji bbażata fuq kwoti tariffarji."

Mistoqsija lill-Kunsill:

"Il-Kunsill jista' jirrapporta dwar aspetti ta' dan il-każ li huwa direttament responsabbli għalihom?

Il-Kunsill jista' jiġġustifika d-deċiżjoni finali tiegħu (li għadha m'hijiex magħrufa fil-mument tat-tressiq ta' din il-mistoqsija orali)?"

Mistoqsija lill-Kummissjoni:

"Il-Kummissjoni tista' tipprovdi rapport tal-konklużjonijiet ewlenin ta' din l-investigazzjoni kif ukoll ġustifikazzjoni għall-miżuri proposti?

F'liema miżura ġew segwiti l-approċċi ġodda metodoloġiċi u ta' politika fil-każ ta' l-ilbies tas-saqajn meta mqabbla mal-prattika stabbilita?

F'liema miżura x'aktarx li jiġu segwiti approċċi ġodda bħal dawn f'każijiet futuri?"

O-0095/06 Mistoqsija parlamentari lill-Kunsill O-0096/06 Mistoqsija parlamentari lill-Kummissjoni Proċedura: Mistoqsija Orali


Libertà, sigurtà u ġustizzja – l-MPE u l-MP jixtiequ jaraw aktar kooperazzjoni

Ġustizzja u Intern

Jean-Marie Cavada, President tal-Kumitat għal-Libertajiet Ċivili

Il-ħtieġa għal kooperazzjoni aħjar madwar l-Ewropa biex jiġu indirizzati l-problem kkawżati mill-immigrazzjoni illegali u t-terroriżmu m'għandhiex tkun għad-detriment tad-drittijiet fundamentali tal-bniedem.

Dan kien il-messaġġ mill-MPE, MP u esperti meta ltaqgħu f'laqgħa interparlamentari fil-Parlament Ewropew biex jiddiskutu l-libertà, is-sigurtà u l-ġustizzja.

Il-protezzjoni tad-data, il-kontroll tal-fruntjieri, l-immigrazzjoni, it-terroriżmu u l-kooperazzjoni ġudizzjarja kienu fost is-suġetti li ġew diskussi.

Wieħed mill-aktar suġġetti jaħarqu kien il-kontroversja dwar kemm għandha tingħata dejta personali dwar passiġġieri ta' l-ajru u dwar trasferimenti bankarji internazzjonali lill-awtoritajiet ta' l-Istati Uniti.

Wara l-attakki tal-11 ta' Settembru, l-Istati Uniti qed issir dejjem aktar attiva fl-użu ta' poteri legali biex tikseb informazzjoni li hija tqis li tista' tkun utli fil-ġlieda kontra t-terroriżmu.

Sophie in't Veld, MPE Liberali Olandiża li abbozzat rapport dwar dejta tal-passiġġieri, wissiet illi "m'hemmx protezzjoni adegwata ta' dejta personali taċ-ċittadini ta' l-UE meta din l-informazzjoni tingħata lil pajjiżi terzi".

Hija sejħet ukoll biex il-Parlament jingħata aktar poteri ta' sorveljanza f'dan il-qasam.

Immigrazzjoni illegali – kontroll tal-fruntjieri

Dan is-sajf għexieren ta' eluf ta' immigranti illegali waslu fi Spanja u fl-Italja – dan wassal biex il-kwistjoni waslet fil-quċċata ta' l-aġenda politika.

Il-mod kif l-UE tipproteġi l-fruntjieri tagħha u x'tagħmel bl-immigranti issa qed issir domanda taħraq.

Fl-2005, l-Unjoni waqqfet "Frontex", aġenzija tal-fruntjieri, biex ixxerred informazzjoni u tniedi operazzjonijiet biex trażżan l-immigrazzjoni illegali.

Ilkka Laitinen, Direttur ta' l-aġenzija, qal lill-MPE illi l-effettività tagħha ser tiddependi fuq ir-"rieda politika" tal-membri ta' l-UE.

Manfred Weber, MPE Demokristjan Ġermaniz li ser jabbozza rapport għall-Parlament dwar proposta għal direttiva ġdida dwar l-immigrazzjoni, issuġġerixxa li tiddaħħal "projbizzjoni ta' ritorn" biex l-immigranti illegali li jintbagħtu lura f'pajjiżhom ma jkunux jistgħu jerġgħu jidħlu fl-Ewropa għal ħames snin.

Il-kap ta' l-Organizzazzjoni Internazzjonali għall-Immigrazzjoni, Bernd Hemingway, saħaq illi kull direttiva proposta "għandha tiżgura illi meta l-immigranti illegali jintbagħtu lura dan isir b'mod dinjituż u uman".

Il-ġlieda kontra t-terroriżmu – ħarsien tad-drittijiet tal-persuni

Gijs De Vries – il-Koordinatur ta' Kontra-Terroriżmu ta' l-UE, qal illi "il-ġlieda kontra t-terroriżmu trid issir skond il-prinċipji tad-drittijiet tal-bniedem u l-konvenzjonijiet internazzjonali.

Dan huwa l-uniku mod kif nistgħu nirbħu l-qlub u l-imħuħ fuq in-naħa tagħna".

Hekk kif għalaq id-dibattitu, Jean-Marie Cavada, membru Liberali Franċiż li jippresjedi l-kumitat Parlamentari dwar il-Libertajiet Ċivili, sejjaħ għal kooperazzjoni akbar fuq livell ta' l-UE u qal illi "iċ-ċittadini tagħna huma aktar Ewropej mill-istituzzjonijiet."

Il-Kummissarju Ewropew għal-libertà, ġustizzja u sigurtà, Franco Frattini, ilmenta dwar id-dewmien fit-teħid ta' deċiżjonijiet u l-mekkaniżmi kumplessi ta' l-UE, u sejjaħ għal użu akbar tal-votazzjoni b'maġġoranza kkwalifikata u l-proċedura ta' kodeċiżjoni mal-Parlament sabiex jintlaħaq progress.

Huwa qal ukoll illi l-"l-għeruq li jikkawżaw" l-immigrazzjoni illegali u t-terroriżmu jridu jiġu indirizzati.

Il-laqgħa ġiet organizzata b'mod konġunt mill-Parlament Ewropew u l-Parlament Finlandiż, li g ħandhom il-Presidenza ta' 6 xhur ta' l-UE.

Għal rapport sħiħ dwar dak li ntqal matul il-laqgħa, jekk jogħġbok ikklikkja fuq l-ewwel link hawn isfel.

20061006STO11421 Rapport sħiħ Aktar informazzjoni / Informazzjoni għall-istampa Programm tas-seduta Kumitat Parlamentari dwar il-Libertajiet Ċivili


Mistoqsijiet bil-miktub f'Settembru: Il-MPE jqajjmu kwistjonijiet fuq it-tfal

Istituzzjonijiet

Il-għan aħħari ta' dawn il-mistoqsijiet hu l-protezzjoni tat-tfal

F'Settembru, il-Parlament Ewropew irċieva 592 mistoqsija bil-miktub fuq firxa ta' suġġetti mit-tħaddim tat-tfal, l-asil, il-kriminalità u l-logħob elettroniku u t-tfal għall-ksur tad-drittijiet tal-bniedem kontra t-tfal fil-Bolivja, il-Kolombja u n-Nepal.

Taħt għandek issib għażla żgħira ta' suġġetti mqajjma mal-Kummissjoni u l-Kunsill fuq it-tfal u l-adoloxxenti, ftit mill-ħafna suġġetti mqajjma mill-MPE permezz ta' dan l-istrument parlamentari.

L-adozzjoni tat-tfal

Is-Soċjalista Brittannika, Catherine Stihler, staqsiet fuq il-protezzjoni tat-tfal meta dawn jiġu adottati bejn pajjiżi differenti.

B'mod partikolari staqsiet fuq il-protezzjoni ta' dawn id-drittijiet fil-pajjiżi ta' l-UE bħalma huma l-Latvja, il-Litwanja, ir-Repubblika Ċeka, l-Ungerija u l-Belġju (li għandhom rati għoljin ta' kura istituzzjonali għal tfal żgħar).

Il-Kummissjoni wieġbet li matul il-proċess ta' adeżjoni kollu (meta 4 mill-5 issieħbu fl-UE f'Mejju 2004), hija ppromoviet ir-riforma tal-protezzjoni tat-tfal u mmonitorjat mill-qrib il-progress fid-drittijiet tat-tfal fil-pajjiżi ta' adeżjoni u kandidati kollha.

Id-detenzjonijiet ta' l-asil tat-tfal

Minħabba l-impenn li l-Kummissjoni għandha f'li tagħti attenzjoni speċjali lit-tfal fl-istabbiliment ta' żona ta' libertà, sigurtà u ġustizzja madwar l-UE kollha, MPE tal- Greens Ingliża, Jean Lambert, riedet tkun taf jekk il-Kummissjoni għandhiex xi dejta fuq in-numru ta' tfal li qegħdin ifittxu asil li huma detenuti fl-Ewropa.

Il-Kummissjoni wieġbet li "id-Direttiva dwar il-Kundizzjonijiet ta' Lqugħ" tisħaq fuq l-importanza li jitqiesu l-aqwa interessi tat-tfal, u li, sabiex ikun hemm informazzjoni aħjar fuq livell ta' l-UE fir-rigward tan-numru ta' minuri mhux akkompanjati li jitolbu asil, il-membri ta' l-UE għandhom jiġbru dejta fuq "applikanti għall-protezzjoni internazzjonali li huma meqjusin mill-awtorità nazzjonali responsabbli bħala minuri mhux akkompanjati".

Il-kriminalità tat-tfal fuq l-Internet

Fir-rigward ta' l-aċċess bla ħlas ta' tfal u adoloxxenti għall-internet u għal "siti aggressivi, pornografiċi u xi kultant umiljanti", Georgios Karatzaferis, membru Grieg tal-Grupp għall-Indipendenza/Demokrazija, staqsa lill-Kummissjoni jekk il-leġiżlazzjoni eżistenti tikkastigax lis-sidien ta' siti bħal dawn.

Il-Kummissjoni saħqet li l-protezzjoni tal-minuri minn kontenut ta' ħsara hija ta' l-akbar importanza.

Fir-rigward tal-produzzjoni, disseminazzjoni u tniżżil ta' stampi ta' abbuż fuq it-tfal minn fuq l-Internet, il-Konvenzjoni fuq iċ-Ċiber Kriminalità tal-Kunsill ta' l-Ewropa ta' l-2001 timpennja lill-istati firmatarji jadottaw miżuri leġiżlattivi u miżuri oħrajn sabiex jikkriminalizzaw dawk l-azzjonijiet.

Madankollu, il-leġiżlazzjoni dwar il-kontenut fil-media u l-Internet tvarja madwar l-Ewropa.

L-edukazzjoni fil-lingwa tiegħek

Sarah Ludford għall-grupp Liberali ALDE staqsiet lill-Kummissjoni Ewropea fuq il-protezzjoni ta' l-edukazzjoni bil-Kurdu għat-tfal ta' dik l-oriġini fit-Turkija.

Hija kkwotat il-firma ta' Ankara għall-"Konvenzjoni fuq id-Drittijiet tat-Tfal" bħala punt ta' difiża.

Il-Kummissjoni wieġbet li mill-2004, it-tagħlim tal-Kurdu huwa permess taħt il-liġi Torka.

Madankollu, dan it-tagħlim sofra xi dewmien fl-2005 meta l-organizzaturi tal-korsijiet eżistenti kollha ddeċidew li jagħlqu minħabba nuqqas ta' riżorsi finanzjarji u nuqqas ta' domanda.

Id-delinkwenza taż-żgħażagħ

Minħabba t-tħassib fuq id-delinkwenza taż-żgħażagħ fl-Ewropa, il-Konservattiv Grieg Georgios Papastamkos staqsa lill-Kummissjoni jekk teżistix statistika riċenti dwar ir-rata ta' attività kriminali fost iż-żgħażagħ b'mod ġenerali fil-pajjiżi kollha ta' l-UE.

Il-Kummissjoni wieġbet li għalkemm bosta Membri għandhom statistika nazzjonali ta' kwalità tajba, statistika fuq it-tipi differenti ta' kriminalità taż-żgħażagħ m'hijiex komparabbli bejn il-pajjiżi.

Madankollu, l-istatistika tal-Komunità fuq il-kriminalità u l-ġustizzja kriminali hija parti minn pjan ta' azzjoni ta' ħames snin li ntbagħat lill-Parlament f'Awissu.

"Il-kejl tal-kriminalità taż-żgħażagħ u l-ġustizzja għaż-żgħażagħ" huwa punt speċifiku taħt il-pjan ta' azzjoni.

Il-mistoqsijiet kollha msemmija għandhom x'jaqsmu mat-tfal u ma' l-adoloxxenti.

Madankollu, il-MPE jistaqsu mistoqsijiet fuq kull tip ta' suġġett.

Ikklikkja fuq il-links ta' hawn taħt sabiex issir taf aktar.

20061009STO11473 Artiklu dwar mistoqsijiet bil-miktub Mistoqsijiet bil-miktub


Ftuħ tas-seduta plenarja, 11 - 12 ta' Ottubru 2006 (Brussell)

Istituzzjonijiet

Il-President tal-Parlament Ewropew Josep Borrell fakkar il-mewt ta' Antoni GUTIERRÉZ DÍAZ, MPE bejn l-1987 u l-1999, u l-qtil tal-ġurnalista Russa Anna Politkovskaya.

Fost il-kwistjonijiet li ser jiġu diskussi matul din is-seduta plenarja hemm it-testijiet nukleari tal-Korea ta' Fuq, l-użu ta' data personali tal-passiġġieri, il-ħarsien ta' l-annimali, l-ostakoli għall-kompetizzjoni, u l-ħolqien ta' Aġenzija ġdida ta l-UE għad-Drittijiet Fundamentali.

Minuta Silenzju

Il-President Borrell ħabbar il-mewt ta' Antoni GUTIERRÉZ DÍAZ, li kien MPE bejn l-1987 u l-1999.

Huwa kellu l-kariga ta' Viċi-President tal-Parlament mill-1994 sa l-1999.

Il-President tkellem ukoll dwar il-qtil tal-ġurnalista indipendenti Russa Anna Politkovskaya u fakkar li mhix l-ewwel darba li ġurnalisti jiġu maqtula minħabba li jeżerċitaw il-liberta' ta' l-espressjoni.

Talab ukoll minuta silenzju fil-Kamra.

Punti Ewlenin

Wara l-ftuħ tas-seduta plenarja, ser isir dibattitu dwar it-testijiet nukleari tal-Korea ta' Fuq.

Ir-Rappreżentant Għoli għall-politika barranija u ta' sigurta' komuni ser ikun preżenti għal dan id-dibattitu.

Is-stqarrijiet tal-Kunsill u l-Kummissjoni dwar il-preparamenti għal-laqgħa informali tal-Kapijiet ta' l-Istat u tal-Gvern li ser issir fl-20 ta' Ottubru f'Lahti fil-Finlandja, ser isiru wara.

Il-Kunsill u l-Kummissjoni ser jagħmlu wkoll stqarrijiet dwar il-kwistjoni ta' l-użu ta' data personali tal-passiġġieri (PNR).

Ir-rapporti dwar l-adeżjoni tal-Bulgarija u tar-Rumanija ma' l-Unjoni Ewropea ġew posposti għas-seduta ta' Novembru.

Id-dikjarazzjonijiet dwar it-Transnistrija u fl-Ossezja t'Isfel wkoll ġew posposti għas-seduta li jmiss.

Il-Kumitat għall-Kummerċ Internazzjonali ser jagħmel mistoqsija orali lill-Kummissjoni dwar ir-riżultati definittivi ta' l-investigazzjoni 'anti-dumping' dwar l-ilbies tas-saqajn miċ-Ċina u l-Vjetnam.

Fost rapporti oħra, il-Membri ser jiddiskutu dak imħejji minn Elisabeth Jeggle (EPP-ED, DE). li jilqa' l-Pjan ta' Azzjoni tal-Komunita' għall-Ħarsien u l-Benesseri ta' l-Annimali.

Il-Kumitat għall-Agrikoltura qiegħed jagħmel sejħa biex kemm il-Kummissjoni kif ukoll l-Istati Membri jkomplu jikkunsidraw fis-sħiħ il-protezzjoni u l-benesseri ta' l-annimali kollha.

Ir-rapport ta' Jan Ehler (EPP-ED, DE) li jilqa' d-djalogu li qiegħed isir bil-għan li jitneħħew dawk l-ostakoli għall-kompetizzjoni "li mhumiex ġusti jew li huma ta' ħsara għall-interess ġenerali u regoli li huma kontra l-interessi tal-konsumaturi u fl-aħħar mill-aħħar tal-fornituri nfushom".

Żieda oħra fl-aġenda hija l-mistoqsija orali dwar is-settur tal-frott żgħir u taċ-ċirasa maħsub għall-ipproċessar.

Il-Ħamis, ser isir dibattitu konġunt dwar żewġ rapporti relatati mal-ħolqien ta' Aġenzija ġdida ta l-UE għad-Drittijiet Fundamentali.

Ir-rapport ta' konsultazzjoni mħejji minn jagħmel Kinga Gál (EPP-ED, HU) jagħmel appell sabiex il-kompetenzi ta' l-Aġenzija jkunu estiżi għat-'tielet pilastru' ta' l-Unjoni.

Il-Kumitat għal-Libertajiet Ċivili jrid li l-involviment tal-Parlament ma' l-Aġenzija l-ġdida jkun msaħħaħ.

Il-Parlament għandu wkoll jadotta riżoluzzjoni dwar azzjonijiet futuri fil-qasam tal-privattivi.

20061010IPR11532 L-aħħar verżjoni ta' l-Aġenda tas-seduta plenarja

/omk/sipade3?PROG=AGENDA&L=MT&REF=2006-09-2&QUERY=ALL-SIT&NAV=S


Ikkundannati t-test nukleari tal-Korea ta' Fuq

Relazzjonijiet esterni

Il-MPE iddiskutew il-fatt li l-Korea ta' Fuq possibilment għamlet test nukleari.

Ir-Rappreżentant Għoli Javier Solana qal li bl-informazzjoni disponibbli għalissa ma jistax jingħad mija fil-mija jekk din fil-fatt kinitx splużjoni nukleari.

Madankollu ikkundanna dan l-avveniment u pprotesta għan-nuqqas ta' responsabbilta' muri mill-Korea ta' Fuq.

Il-MPE qablu li din l-azzjoni għandha tkun ikkundannata għaliex żiedet l-instabbilta' u t-tensjoni fir-reġjun u fid-dinja.

Ir-Rappreżentant Għoli għall-politika barranija u ta' sigurta' komuni, Javier SOLANA indirizza lill-Membri tal-Parlament Ewropew u qal li huwa possibbli li sar test nukleari mill-Gvern tal-Korea ta' Fuq, għalkemm bl-informazzjoni disponibbli għalissa ma jistax jingħad mija fil-mija jekk din kinitx fil-fatt splużjoni nukleari.

Huwa ikkundanna dan l-avveniment u pprotesta għan-nuqqas ta' responsabbilta' muri mill-Korea ta' Fuq.

Qal li dan l-avveniment mhux biss huwa theddida lokali ghar-reġjun iżda huwa wkoll att ostili għas-sigurta' tad-dinja.

Tkellem dwar il-fatt li il-pajjiżi kollha fir-reġjun, il-Korea t'Isfel, iċ-Ċina, il-Ġappun, kif ukoll ir-Russja u l-Istati Uniti, kellhom r-reazzjoni soda u kostruttiva, iżda b'ċertu kalma biex jevitaw li s-sitwazzjoni tmur għall-agħar.

Qal ukoll li l-aġir tal-Korea ta' Fuq mhuwiex biss theddia għall-paċi u għas-sigurta', iżda jmur ukoll kontra l-popolazzjoni tal-pajjiż stess - popolazzjoni fqira li l-maġġoranza tagħha tbati l-ġuħ, waqt li l-gvern tagħha jonfoq flus kbar fl-armamenti nukleari.

Reġa' fakkar li l-Unjoni Ewropea ikkundannat unanimament dan l-aġir u qal li għandha tikkunsidra l-impenn ta' assistenza umanitarja li għandha mal-Korea ta' Fuq.

F'isem il-Kummissjoni, Benita FERRERO-WALDNER qalet li dan l-avveniment huwa serju ħafna u kkundannatu bla ebda riżerva għaliex jhedded is-sigurta' tar-reġjun.

Qalet li l-Korea ta' Fuq marret kontra il-pariri u x-xewqat tal-Komunita' Internazzjonali u din l-azzjoni tkompli żżid l-iżolazzjoni internazzjonali tal-pajjiż.

Qalet ukoll li l-iskop tal-Korea ta' Fuq mhuwiex ċar u li huwa diffiċli li wieħed jifhem kif dan l-aġir se jgħin lil popolazzjoni.

Fakkret li dawn l-aħħar għaxar snin l-UE kellha rwol attiv biex tappoġġa sforzi internazzjonali li jippromwovu l-paċi u l-istabbilta' fil-pajjiż u saħqet li l-Komunita' Internazzjonali se jkollha tieħu azzjoni sabiex dan ir-reġim joħrog mill-istat ta' paranojja u aggressjoni li qiegħed fih.

Qablet li għandu jintuża l-multilateraliżmu speċjalment fi ħdan il-Kunsill ta' Sigurta' tal-Ġnus Magħquda.

Fl-aħħar saħqet li l-UE issa xorta għandha tibqa' tibgħat assistenza umanitarja għaliex il-popolazzjoni m'għandhiex tiġi kkastigata minħabba r-reġim li qiegħed jiggverna.

José Ignacio SALAFRANCA SÁNCHEZ-NEYRA (EPP-ED, ES) qal li dan it-test nukleari bla dubju ta' xejn huwa provokazzjoni u theddida għall-Komunita' Internazzjonali.

Sejjaħ lir-reġim fil-Korea ta' Fuq bħala wieħed dittatorjali tat-tip Stalinista li qiegħed jiggverna pajjiż fil-faqar u li minflok jiddedika l-flus għal affarijiet aħjar, jonfoqhom fi programmi nukleari.

Dan, kompla jgħid, imur kontra il- prinċipju ta' paċi u stabbilta' f'reġjun b'sitwazzjoni delikata.

Qal ukoll li tajjeb li wieħed ikun jaf il-pożizzjoni ta' l-Unjoni rigward is-sanzjonijiet li jistgħu jiġu applikati u fakkar li l-Iran qiegħed isegwi x'ser isir f'din is-sitwazzjoni.

Martin SCHULZ (PES, DE) qal li l-UE qiegħda ssib ruħha f'diffikulta' biex tagħti risposta adegwata għal din il-kriżi.

Qal ukoll li dan ir-reġim moribond qiegħed jipprova jikseb rispett u attenzjoni permezz tal-provokazzjoni u li huwa ta' periklu enormi li pajjiż bħal dan ikollu arma ta' dan it-tip.

Appoġġa lill-Kummissjoni rigward il-bżonn li ssir distinzjoni bejn deċiżjoni ta' dittatur u ċittadini li qegħdin isofru.

Skond hu, ma kinitx kumbinazzjoni li l-Korea ta' Fuq għamlet dan it-test nukleari eżatt wara li tħabbar li Ministru fil-Korea t'Isfel ser jibda jmexxi l-Ġnus Magħquda.

Hhuwa wkoll ta' l-opinjoni li għandha tinstab soluzzjoni diplomatika.

István SZENT-IVÁNYI (ALDE, HU) qal li l-Korea ta' Fuq dejjem tipprova tinnegozja bit-theddid u l-intimidazzjoni u issa jistenna li l-kundanna ta' dan l-avveniment tiġi implementata bis-sħiħ.

Għalhekk l-UE għandha tibgħat messaġġ ċar li mhix lesta li tittollera aġir li jwassal għall-instabbilta' u jkompli jqajjem t-tensjoni.

L-unika ħaġa aċċettabbli hija li l-Korea ta' Fuq tieqaf tagħmel testijiet u tkompli d-diskussjonijiet mal-Komunita' Internazzjonali.

Qal ukoll li l-pajjiż sejjer żball jekk jaħseb li m'għandux x'jitlef, għaliex is-sanzjonijiet jistgħu jikbru.

Gérard ONESTA (Greens/EFA, FR) qal li l-Korea ta' Fuq għandha popolazzjoni li qiegħda tgħix fil-miżerja, kompletament maqtugħa mid-dinja, skjava tal-mexxej tagħha.

Saqsa x'għandu jsir rigward reġim li jħalli lill-poplu tiegħu jmut, u x'jista' wieħed joħdilhom jekk fil-fatt m'għandhom xejn.

Qal li l-UE għandha turi determinazzjoni fil-fatt li mhux ser tbiddel il-pożizzjoni tagħha dwar dan l-avveniment.

Tobias PFLÜGER (EUL/NGL, DE) qal li hija ħaġa ċinika li r-reġim jinvesti fit-teknoloġija nukleari u ma jitmax lill-poplu tiegħu.

Saħaq li hemm bżonn li tiġi evitata l-eskalazzjoni u li min jitkellem dwar ritaljazzjoni qiegħed jitkellem fuq ħaġa perikoluża ħafna.

Fakkar li l-Korea ta' Fuq qed titlob li jsiru negozjati diretti ma' l-Istati Uniti u saqsa għala dan m'għandux ikun possibli.

Qal ukoll li t-testijiet nukearli kollha għandhom ikunu mwaqqfa, anke dawk li jsiru mill-Ingilterra u Franza.

Ģirts Valdis KRISTOVSKIS (UEN, LV) qal li l-istabbilta' u l-paċi reġgħet sofriet.

Ikkundanna dan it-test u appoġġa lil dawk kollha li rrispondu malajr.

Qal li m'għandux l-impressjoni li matul dan id-dibattitu ġew analizzati ir-raġunijiet għala sar dawn it-test.

Tkellem ukoll dwar l-istandards doppji li jeżistu wara din il-kwistjoni billi qal li waqt li l-Iżreal jista' jkollu armi nukleari, pajjiżi oħra ma jistgħux.

Bastiaan BELDER (IND/DEM, NL) qal li l-effet ta' distabilizzazzjoni ta' dan it-test huma ovvji, kemm għar-reġjun stess kif ukoll għad-dinja.

Fakkar li bħalissa hemm żewġ kriżi nukleari, fil-Korea ta' Fuq u fl-Iran.

Qal li l-UE għandha tagħmel sanzjonijiet qawwija, li vera se jaffettwaw il-popolazzjoni ċivili.

Iżda wieħed għandu jaħseb fuq il-fatt li dan it-test ser iħeġġeġ lill-Iran ikompli bil-programm nukleari tiegħu.


Il-baġit ta' l-UE – meħtieġ kontroll ikbar mill-gvernijiet

Kontroll baġitarju

Laqgħa parlamentari fuq il-kontroll tal-baġit

Il-Kummissjoni Ewropea għandha r-responsabbilta' kbira li tiżgura li l-baġit annwali ta' l-UE ta' €110 biljun jintefaq legalment u adegwament.

Dan m'huwiex faċli għax madwar 80% tal-baġit jintefaq fuq livell nazzjonali u lokali u jista' jkun diffiċli li jiġi intraċċat.

Ħafna mill-flus jintefqu fuq il-biedja u l-iżvilupp rurali (46%) u fuq għajnuna għal reġjuni aktar foqra (30%).

Kmieni din il-ġimgħa, il-MP u l-MPE ltaqgħu biex jaraw kif il-kontroll tal-baġit jista' jitjieb.

Kif forsi qrajtu fil-gazzetti tagħkom, il-Qorti Ewropea ta' l-Awdituri tikkritika regolarment ċerti partijiet tal-baġit ta' l-UE, iżda dan ifisser li dawn il-flus mhux qegħdin jintefqu kif suppost?

Mhux eżattament.

Ta' kull sena, il-Qorti hija meħtieġa tagħti "Dikjarazzjoni ta' Assigurazzjoni" fuq "l-affidabbiltà tal-kontijiet u tal-legalità…tat-transazzjonijiet bażi".

Il-"kontijiet" jgħaddu regolarment, iżda huma "t-transazzjonijiet bażi" – partijiet mill-baġit ta' l-agrikoltura, fondi strutturali, linji politiċi interni, inkluż ir-riċerka u azzjonijiet esterni – fejn il-Qorti ma tkunx tista' tgħid b'ċertezza assoluta li kull ewro minfuq ikun intefaq kif suppost.

Għaliex dan?

Sa ċertu punt minħabba l-kumplessità tal-baġit.

Xi problemi jinkludu l-fatt li l-fondi ta' l-UE spiss jammontaw biss għal ammont żgħir tal-baġit nazzjonali – u għalhekk jistgħu ma jingħatawx biżżejjed attenzjoni.

Barra minn hekk, f'pajjiżi differenti, hemm korpi differenti responsabbli għall-verifika u l-kontroll tal-baġit.

Finalment, minħabba t-Trattati ta' l-UE, il-Kummissjoni Ewropea hija responsabbli għall-baġit – iżda mhux għall-parti l-kbira mill-implimentazzjoni tiegħu.

Fil-qosor, il-proġetti ffinanzjati mill-UE jistgħu ma jiġux implimentati mill-korpi ta' l-UE.

Is-sitwazzjoni saret iktar ikkomplikata meta 10 Stati ġodda ssieħbu fl-Unjoni fl-2004.

Hija stampa kkumplikata – u waħda li l-MP u l-MPE jixtiequ jtejbu.

Il-pożizzjoni tal-Parlament Ewropew

Fl-2003, il-Parlament Ewropew adotta l-pożizzjoni li l-gvernijiet ta' l-UE għandhom joħorġu dikjarazzjoni annwali li tgħid li l-infiq kollu sar bil-mod dovut.

Madankollu, din ġiet irrifjutata mill-Ministri tal-Finanzi ta' l-UE.

Il-MPE ressqu proposta oħra, li l-pajjiżi għandhom minflok jagħmlu dikjarazzjonijiet separati għal partijiet separati tal-baġit (eż, infiq fuq l-agrikoltura).

Din ġiet rrifjutata għal darb'oħra.

F'Mejju din is-sena, sar qbil li kull stat ta' l-UE jipproduċi "stima annwali ta' l-amministrazzjoni u tas-sistemi ta' kontroll tiegħu u … sommarju annwali tal-verifiki u d-dikjarazzjonijiet" għall-perjodu 2007 sa l-2013.

Minħabba li l-Parlament huwa obbligat jagħti "l-awtorizzazzjoni tal-baġit" (speċi ta' "kollox sew, ipproċedu" fuq kif il-flus jintefqu – ara l-link taħt) – il-kontroll baġitarju huwa kwistjoni kruċjali għall-MPE.

Fil-laqgħa Parlamentari, kien hemm kunsens fuq il-ħtieġa għal aktar kontroll.

Il-president tal-Kumitat tal-Parlament għall-Kontroll tal-Baġit, is-Soċjalista Ungeriż Szabolcs Fazakas, qal li l-għan kien "li jiżdied il-fehim komuni tar-rwol li l-kumitati għall-kontroll baġitarju f'parlamenti nazzjonali għandhom fil-kontroll tal-baġit ta' l-UE.

Edward Leigh, il-President tal-Kumitat tal-Kontijiet Pubbliċi tal- House of Commons tar-Renju Unit, qal li "kull Stat Membru għandu jieħu l-inizjattiva u jipproduċi dikjarazzjoni konsolidata fuq l-infiq ta' l-UE li jiġi vverifikat skond standards li jkun sar qbil fuqhom fuq livell internazzjonali."

Dan ġie mtenni mill-MP Grieg Theodor Skrekas li qabel li l-parlamenti nazzjonali għandhom jiżguraw li "jsir l-aqwa użu mill-fondi ta' l-UE – u jeħtieġ li jkun hemm qafas legali għal dan".

Il-MP Lussemburgiż Henri Gretchen wiegħed li jiddiskuti l-proposti mressqa qabel mill-PE mal-kollegi tiegħu u mal-qorti nazzjonali ta' l-awdituri – u li jiċċara l-pożizzjoni tal-gvern tal-Lussemburgu.

Talab lill-MP minn pajjiżi oħra jagħmlu l-istess.

20061011STO11555 Dokumenti minn Laqgħa Parlamentari Konġunta Dokumenti minn Laqgħa Parlamentari Konġunta Il-Qorti Ewropea ta' l-Awdituri Il-proċedura ta' approvazzjoni spjegata


Il-Kompetizzjoni fis-Servizzi Professjonali

Affarijiet ekonomiċi u monetarji

Il-Membri tal-Parlament Ewropew adottaw rapport imħejji fi ħdan il-Kumitat għall-Affarijiet Ekonomiċi u Monetarji li jilqa' d-djalogu bejn il-Kummissjoni, l-Istati Membri u l-korpi professjonali tal-fornituri ta' servizzi professjonali bil-għan li: "jitneħħew dawk l-ostakoli għall-kompetizzjoni li mhumiex ġusti jew li huma ta' ħsara għall-interess ġenerali u regoli li huma kontra l-interessi tal-konsumaturi u fl-aħħar mill-aħħar tal-fornituri nfushom".

It-tneħħija tar-regolamenti fis-swieq kollha u t-tneħħija ta' burokrazija mhux meħtieġa sabiex il-kompetizzjoni tissaħħaħ hija fattur importanti biex jinkisbu l-miri ta' l-Aġenda ta' Liżbona.

Skond il-Membri, il-professjonijiet liberali għandhom importanza ekonomika sostanzjali fl-Ewropa u għalhekk, għandhom ikunu involuti fil-proċess ta' riforma ta' l-Aġenda, bl-għan li tingħata spinta ġdida.

Ir-rapport imħejji minn Jan EHLER (EPP-ED, DE) u adottat mill-MPE b'534 vot favur, 62 kontra u 9 astensjonijiet, ifakkar li bis-saħħa tal-prinċipju ta' sussidjarjeta', "huwa f'idejn l-Istati Membri biex jiddeċiedu jekk jixtiequx jirregolaw il-professjonijiet b'mod dirett permezz ta' regoli nazzjonali, jew inkella jħallux li ssir awtoregolamentazzjoni mill-korpi professjonali".

Waqt li l-Parlament għaraf li l-awtoregolamentazzjoni tal-professjonijiet liberali f'ħafna mill-Istati Membri hija tradizzjoni, din l-awtoregolamentazzjoni għandha tkun trasparenti, effiċjenti, u tantiċipa l-konsegwenzi, mingħajr ma tagħmel ħsara lill-interessi tal-konsumatur jew għall-interess ġenerali.

Fl-istess ħin, il-Parlament enfasizza l-importanza li jitjiebu l-istandards etiċi u l-ħarsien tal-konsumatur fil- qasam tas-servizzi professjonali.

Għalhekk appoġġja l-adozzjoni ta' kodiċi ta' kondotta mill-fornituri ta' servizzi professjonali, li għandu jitfassal bil-parteċipazzjoni tal-partijiet kollha rilevanti.

Il-Parlament għaraf ukoll id-dritt li jinħarġu ċerti regolamenti minħabba karatteristiċi tradizzjonali, ġeografiċi u demografiċi, iżda "għandhom jintgħażlu regoli li jillimitaw mill-inqas il-kompetizzjoni", sabiex jintlaħqu l-għanijiet ta' Liżbona.

Fost affarijiet oħra, ir-rapport jitkellem ukoll dwar ir- restrizzjonijiet sinifikanti f'ħafna mill-Istati Membri fil-qasam tar-reklamar.

Skond il-Membri, fil-biċċa l-kbira tal-każijiet, "regolamenti speċjali fil-qasam tar-reklamar jistgħu jitneħħew".

Barra minn hekk, "regolamenti bħal dawn għandhom jiġu limitati fil-ġejjieni għal każijiet eċċezzjonali li huma ġġustifikati sew".

Il-Kummissjoni ġiet mħeġġa "teżamina b'iktar reqqa d-differenzi fl-estent sa liema il-kategoriji professjonali varji f'kull Stat Membru fetħu s-suq u l-impatt mistenni mit-tneħħija sħiħa ta' ostakoli mhux neċessarji għall-kompetizzjoni".

Għandha ssir ukoll evalwazzjoni ta' l-impatti mistennija fuq l-oqsma professjonali li għandhom riżorsi limitati jew li huma ristretti għal ċerti reġjuni.

Il-Parlament qajjem ukoll il-kwistjoni tat-tqassim ta' protezzjoni regolatorja skond il-kategorija tal-grupp tal-konsumatur, u ssuġġerixxa li jista' jkun hemm bżonn ta' iktar analiżi minn naħa tal-Kummissjoni f'dan il-qasam.

Fil-komunikazzjoni tagħha, il-Kummissjoni ffukat l-iktar fuq dawn is-sitt professjonijiet liberali: l-avukati, in-nutara, l-inġiniera, l-arkitetti, l-ispiżjara u l-kontabilisti (inkluża l-professjoni ta' konsulent dwar it-taxxa).

Proċedura: Inizjattiva Dibattitu: 11.10.06

20061011IPR11556 Rapport dwar is-Segwitu tar-Rapport dwar il-Kompetizzjoni fis-Servizzi Professjonali


Pospost il-vot dwar l-Aġenzija ta' l-UE għad-Drittijiet Fundamentali

Drittijiet fundamentali

Il-MPE iddeċiedew li jipposponu il-votazzjoni finali fuq żewġ rapporti ta' konsultazzjoni dwar il-ħolqien ta' l-Aġenzija ta' l-UE għad-Drittijiet Fundamentali.

B'hekk qegħdin jagħtu sinjal ċar li l-Parlament jinsisti dwar il-fatt li l-kompetenzi ta' l-Aġenzija għandhom ikunu estiżi għat-'tielet pilastru' ta' l-Unjoni, jiġifieri l-koperazzjoni intergovernamentali fi kwistjonijiet relatati mal-pulizija, il-ġustizzja, l-immigrazzjoni u azzjonijiet kontra t-terroriżmu.

Il-Membri adottaw emendi għall-proposti inizzjali tal-Kummissjoni dwar il-ħolqien ta' l-Aġenzija iżda l-votazzjoni finali fuq ir-riżoluzzjonijiet leġiżlattivi għaż-żewġ rapporti ġiet posposta.

B'hekk ir-rapport imħejji minn Kinga GÁL (EPP-ED, HU) u dak imħejji minn Magda KOSANE KOVACS (PES, HU) ser jerġgħu jiġu kkunsidrati mill-Kumitat għal-Libertajiet Ċivili.

Dan għandu jagħti biżżejjed ċans biex jinstab kompromess mal-Kunsill.

Il-Kummissjoni ipproponiet li l-Aġenzija mhux biss tittratta kwistjonijiet Komunitarji li jaqgħu taħt l-ewwel pilastru ta' l-UE, iżda anke dawk il-kwistjonijiet li jaqgħu taħt it-tielet pilastru, inkluż l-immigrazzjoni u azzjonijiet kontra t-terroriżmu.

Bosta Stati Membri huma kontra din il-proposta iżda l-Membri tal-Parlament Ewropew jaqblu mal-Kummissjoni.

L-għan huwa li din l-Aġenzija tibda tagħmel ix-xogħol taċ-Ċentru Ewropew ta' Monitoraġġ dwar ir-Razziżmu u l-Ksenofobija, li diġa' jeżisti.

L-attivitajiet tagħha għandhom jinkludu l-ġbir ta' informazzjoni, l-għoti ta' parir lill-UE u l-Istati Membri tagħha, u t-tħejjija ta' rapporti annwali fuq kwistjonijiet relatati mad-drittijiet fundamentali.

Il-Presidenza Finlandiża trid li l-Aġenzija tibda taħdem mill-bidu tas-sena d-dieħla.

Skond ir-rapport imħejji minn Kinga GÁL, din l-Aġenzija għandha mhux biss tieħu ħsieb kwistjonijiet relatati mad-drittijiet fundamentali fl-Istati Membri, iżda wkoll fil-pajjiżi kandidati u pajjiżi li l-UE għandha Ftehim ta' Stabilizzazzjoni u Assoċjazzjoni magħhom.

Il-MPE jridu li l-involviment tal-Parlament ma' l-Aġenzija l-ġdida jkun msaħħaħ.

Għalhekk dan għandu jkun ikkonsultat dwar il-qafas ta' ħames snin għal din l-Aġenzija, kif ukoll dwar il-post ta' Direttur ta' l-Aġenzija.

Barra minn hekk, mhux biss il-Kunsill, iżda anke l-Parlament u l-Kummissjoni għandhom ikunu jistgħu jirrikorru għall-kompetenza teknika ta' l-Aġenzija.

Il-Membri saħqu li għandu jkun hemm mekkaniżmi li jevitaw duplikazzjoni ta' l-attivitajiet tal-Kunsill ta' l-Ewropa li jiżguraw komplementarjeta' u valur miżjud.

Sabiex tiġi żgurata koperazzjoni tajba mas-soċjeta' ċivili, il-Parlament huwa favur il-ħolqien ta' netwerk li tkun tissejjaħ "Pjattaforma tad-Drittijiet Fundamentali", għall-iskambju ta' informazzjoni u għaċ-ċentralizzazzjoni ta' għarfien.

Barra minn hekk, l-Aġenzija għandu jkollha Kumitat Xjentifiku, magħmul minn ħdax-il espert indipendenti u li jiggarantixxi l-kwalita' xjentifika tax-xogħol tagħha.

L-Istati Membri għandhom jaħtru uffiċjali nazzjonali tal-komunikazzjoni sabiex jiżguraw koperazzjoni tajba ma' l-Aġenzija.

Il-Parlament irid ukoll li l-Aġenzija tikkummissjona evalwazzjoni esterna indipendenti tal-kisbiet tagħha sa l-31 ta' Diċembru 2011, sentejn wara d-data proposta mill-Kummissjoni.

Din l-evalwazzjoni għandha tinkludi wkoll analiżi dwar "il-ħtieġa possibbli li l-kompiti, l-ambitu, l-oqsma ta' ħidma jew l-istruttura ta' l-Aġenzija jiġu mmodifikati".

Il-votazzjoni finali dwar dawn iż-żewġ rapporti għandha tittieħed 'il quddiem, wara li r-rapporti jerġgħu jkunu kkunsidrati mill-Kumitat għal-Libertajiet Ċivili.

Proċedura: Konsultazzjoni Dibattitu: 12.10.06

20061011IPR11558 Emendi għall-proposta tal-Kummissjoni Emendi għall-proposta tal-Kummissjoni


Il-finalista Sakharov Nru 1: Dawk li qegħdin jiġġieldu favur l-ostaġġi maħtufa fil-Kolombja

Drittijiet tal-bniedem

Għajnuna għall-ostaġġi tal-Kolombja fit-toroq ta' Pariġi

Qabel l-għoti tal-premju Sakharov għal-libertà tal-ħsieb f'Diċembru, il-websajt tal-Parlament qiegħda turi l-profili tat-3 finalisti.

Illum se nagħtu ħarsa lejn in-nomina ta' "Dawk li li qegħdin jiġġieldu favur l-ostaġġi maħtufa fil-Kolombja".

Dan il-grupp huwa rrappreżentat mill-eks kandidat presidenzjali Kolombjan Ingrid Betancourt (hija stess ostaġġ), u l-fondazzjoni "País Libre" (pajjiż liberu) li qiegħda tagħmel kampanja favur dawk miżmuma bħala ostaġġ u l-familja tagħhom.

Il-Kolombja huwa wieħed mill-aktar pajjiżi perikolużi fid-dinja.

Snin twal ta' kunflitt ċivili bejn il-forzi tal-gvern, il-guerrilla tax-xellug, u l-paramilitari tal-lemin ħallew għexieren ta' eluf ta' mejtin u eluf huma miżmuma b ħala ostaġġ.

Huwa stmat li attwalment hemm madwar 3000 ruħ miżmuma ostaġġ fil-Kolombja, 80% ta' l-ostaġġi totali tad-dinja.

Barra minn hekk, wieħed irid jiftakar fil-qtil ta' bosta persuni minħabba li l-Kolombja huwa wieħed mill-akbar produtturi tal-kokaina fid-dinja, kummerċ li j ħalli ħafna qligħ u li żied il-vjolenza u l-instabbiltà.

Ingrid Betancourt: sostenitriċi tal-paċi fil-Kolombja

Ingrid Betancourt ħadmet favur ftehim negozjat biex jissolvew il-problemi tal-Kolombja.

Ħarġet bħala kandidat presidenzjali fl-elezzjoni ta' l-2002 bi programm kontra t-traffikar tad-droga, kontra l-korruzzjoni u l-ħtieġa li jsiru negozjati mal-moviment ġellied FARC (Forzi Revoluzzjonarji Armati tal-Kolombja) - ħaġa li l-gvern beda f'Ottubru.

Betancourt inħatfet fit-23 ta' Frar 2002, u wieħed jemmen li hija miżmuma minn FARC.

Kienet eks MP Kolombjan, Senatur u fundatur tal-partit politiku "Oxygen" li l-għan tiegħu kien li jiżgura tmiem tal-kunflitt ċivili permezz tad-djalogu.

Il-kampanji tagħha kontra t-traffikar tad-droga, il-korruzzjoni fil-ħajja pubblika u l-vjolenza għamlulha ħafna għedewwa.

Irċiviet bosta theddid ta' mewt u rnexxielha tegħleb tentattiv ta' qtil fuqha.

Il-Fondazzjoni "País Libre": sostenitriċi ta' l-ostaġġi u l-familji tagħhom

Din il-fondazzjoni Kolombjana indipendenti tag ħmel kampanji mhux biss għar-rilaxx ta' l-ostaġġi, i ż da wkoll għall-ġid ta' dawk li l-maħbubin tagħhom setgħu ġew maħtufa.

Tgħin ukoll lill-vittmi ta' estorsjoni.

País Libre timmira li tqajjem kuxjenza fuq din il-problema kemm fil-Kolombja kif ukoll fil-bqija tad-dinja u tipprovdi appoġġ u parir lil dawk li sfaw milquta minn ħtif ta' persuna.

Jagħmlu kampanji wkoll għal bidla fil-liġi tal-Kolombja.

Il-fondazzjoni toffri parir psikoloġiku u tagħti parir fuq kif in-nies għandhom jinnegozjaw ma' dawk li jkunu ħatfu lil persuna u li jkunu qegħdin jitolbu riskatt għaliha.

L-organizzazzjoni ma tipparteċipax f'negozjati, lanqas ma tgħin lill-familji b'mod finanzjarju jew tiddenunċja reati lill-awtoritajiet.

Is-servizzi tagħha huma bla ħlas għall-vittmi.

Fil-ġimgħat li ġejjin se jidhru l-profili taż-żewġ finalisti l-oħra għall-premju Sakharov 2006:

Alexander Milinkevich – Il-mexxej ta' l-oppożizzjoni tal-Belarus – 17 ta' Ottubru

Ghassan Tueni – ġurnalista u rappreżentant tal-figuri ewlenin maqtula fil-Libanu – 24 ta' Ottubru.

Is-sit ta' Ingrid Betancourt Il-Fondazzjoni País Libre


OĠM – sfida għall-agrikoltura Ewropea

Bioteknoloġija: prospetti u sfidi

It-tmigħ ta' popolazzjoni dinjija li dejjem qegħda tikber, agrikoltura sostennibbli b'riżorsi ta' l-ilma li qegħdin jonqsu u bidla fil-klima kienu wħud mill-kwistjonijiet imqajjma f'seduta pubblika fuq "Il-Bioteknoloġija: prospetti u sfidi għall-agrikoltura fl-Ewropa" fil-Parlament Ewropew din il-ġimgħa.

Il-MPE semgħu mingħand ir-riċerkaturi fuq ir-riskji u l-potenzjal ta' kultivazzjonijiet ĠM (ġenetikament modifikati) għall-agrikoltura Ewropea.

Is-seduta, organizzata mill-Kumitat għall-Agrikoltura, laqqgħet flimkien lil speċjalisti minn bosta Stati Membri sabiex jiddiskutu l-futur ta' kultivazzjonijiet ĠM fl-Ewropa.

Stħarriġ juri li l-maġġoranza taċ-ċittadini ta' l-UE jgħidu li jopponu l-OĠM (organiżmi ġenetikament modifikati), iżda l-bioteknoloġija fl-agrikoltura m'hijiex xi ħaġa ġdida.

Il-bniedem iggwida l-evoluzzjoni tal-pjanti għal eluf ta' snin, u l-OĠM diġà huma preżenti f'ħajjitna, irridu u ma rridux.

Malgorzata Korbin tal-Florikultura ta' l-Istitut Pollakk tar-Riċerka nnotat li "80% tal-qoton fid-dinja huwa ġenetikament modifikat…x'aktarx li llum, ilkoll kemm aħna libsin xi ħaġa magħmula minnu".

Id-demokratiku liberali Finlandiż, Kyösti Virrankoski, li qiegħed jabbozza rapport fuq il-prospetti u l-isfidi tal-bioteknolġija, li se jkun diskuss fil-parlament kmieni s-sena d-dieħla, qal: "Il-PE ma jistax jaħbi rasu fir-ramel.

Diġà nikkunsmaw prodotti ĠM u rridu niżguraw il-kontinwità ta' l-agrikoltura fl-Ewropa.

L-OĠM huma għodda waħda fil-kaxxa ta' l-għodda."

Jidher li l-OĠM joffru xi benefiċċji ċari – produzzjoni akbar u reżistenza ikbar għall-pesti u l-bidla fil-klima, li jistgħu jgħinu fil-ġlieda kontra l-ġuħ, iżda n-nies huma inkwetati fuq bidliet irriversibbli għall-biodiversità u l-impatt fuq is-saħħa ta' l-OĠM.

Minħabba li ħafna gvernijiet ta' l-UE, bdiewa u konsumaturi jibqgħu mħassbin, għalkemm ma hemm ebda prova ta' effetti ħżiena fuq is-saħħa, l-esperjenza tat-tkabbir ta' kultivazzjonijiet ġenetikament modifikati fl-Ewropa hija waħda limitata ferm.

Żewġ tipi biss ta' qamħirrun ĠM huma kkultivati kummerċjalment, prinċipalment fi Spanja, u l-esperti talbu li ssir għal aktar riċerka.

Il-president tal-Kumitat Joseph Daul qabel, filwaqt li kien iddispjaċut li l-aqwa mħuħ marru mill-Ewropa lejn l-Istati Uniti u l-Kanada.

Madankollu, MPE oħra qalu li x-xjenzjati naqsu li jindirizzaw il-problema ta' kontaminazzjoni tal-ĠM u ssuġġerew li jeħtieġu joħorġu mil-laboratorji tagħhom u jispjegaw liċ-ċittadin komuni x'inhuma jagħmlu.

Kellhom mistoqsijiet fuq il-fattibbiltà tal-ko-eżistenza ta' kultivazzjonijiet ĠM u mhux-ĠM.

Sa llum ma hemmx qbil komuni ċar fost ix-xjenzjati fuq id-distanza meħtieġa sabiex jiġi żgurat li kultivazzjonijiet ĠM ma jikkontaminawx kultivazzjonijiet mhux ĠM.

Kwistjonijiet oħra ta' tħassib għall-MPE kienu l-libertà ta' l-għażla, l-informazzjoni għall-konsumatur u r-regoli ta' l-UE fuq limiti ( thresholds ) u ttikkettjar ta' ĠM.

20061012STO11625 Programm tas-seduta Il-Kumitat għall-Agrikoltura


Ġurnalista Eġizzjana tirbaħ il-premju b'artiklu fuq l-immigrazzjoni

Samia Nkrumah - ir-rebbieħa tal-premju "Napoli-Parlament Ewropew"

Ix-xahar li għadda, il-ġurnalista Eġizzjana Samia Nkrumah rebħet il-premju internazzjonali għall-ġurnaliżmu "Napoli-Parlament Ewropew" għall-2006.

Il-premju, li jiċċelebra t-13-il sena tiegħu, ingħata minn ġurija tal-fondazzjoni Premju Napoli, tal-PE u bosta gazzetti Ewropej u internazzjonali.

Dan jifforma parti mill-"Premju Napoli", kompetizzjoni li ilha 52 sena tippremja litteratura narrattiva, poeżija u kritika letterarja Taljana u internazzjonali.

Din is-sena s-suġġett kien "L-immigrazzjoni u l-ħbiberija bejn il-popli".

L-artiklu rebbieħ ta' Samia Nkrumah "Il-wiċċ ta' l-Italja jindibel" iħares lejn il-problemi li jiffaċjaw komunitajiet differenti ta' immigrati fl-Italja.

Mill-Gana għall-Ewropa

Samia Nkrumah, imwielda fl-1960 f'Akkra, il-belt kapitali tal-Gana, hija bint Kwame Nkrumah, ir-raġel li wassal b'suċċess lill-Gana għall-indipendenza fl-1957 qabel ma tneħħa mill-poter fl-1966, u bint omm Eġizzjana mir-reliġjon Kopta Kristjana.

Din it-trobbija għenitha tapprezza kulturi differenti.

Nkrumah iggradwat mill-Università ta' Londra fl-Iskola ta' l-Istudji Orjentali u Affrikani, minn fejn kisbet Masters fl-Istudji dwar il-Lvant Nofsani.

Illum hija r-rappreżentanta tal-moviment Affrikan fl-Italja, u taħdem ma' l-Università ta' Arkansas u maċ-Ċentru għall-Istudji ta' Ruma fost oħrajn.

Sejbiet ta' l-artiklu

L-artiklu ġie ppubblikat mill-magażin Eġizzjan li joħroġ kull ġimgħa, "Al-Ahram" u jgħid li "t-Taljani huma b'mod ġenerali tolleranti tal-minoritajiet etniċi u reliġjużi ta' pajjiżhom" anke jekk dan m'huwiex rifless fil-liġi Taljana, li għas-Sinjorina Nkrumah, "ma tikkontribwixxix għal integrazzjoni aħjar u aktar fil-fond tan-nies li jiġu ġodda."

L-artiklu tagħha semma li r-Rumeni jirrappreżentaw l-akbar popolazzjoni ta' immigranti b'239,781.

Fit-tieni u fit-tielet post insibu l-Marokkini u l-Albaniżi b'227,055 u 224,001 rispettivament.

Mill-Affrika l-Isfel mis-Saħara, l-immigranti mis-Senegal, u wara min-Niġerja u mill-Gana jirrappareżentaw l-akbar popolazzjonijiet immigrati residenti legalment."

"Jiena nemmen li l-ġurija għażlet l-artiklu tiegħi għall-ispirtu li bih ktibtu, għat-tolleranza li juri u għar-riċerka li nifhmu lil xulxin li ma tispiċċa qatt.

Jiena nipprova li qatt ma niġġudika; l-ewwel nippreferi li nifhem iċ-ċirkostanzi, il-fatti…," qalet.

Il-Parlament Ewropew u l-immigrazzjoni

Skond is-Sinjorina Nkrumah, l-Ewropej huma b'mod ġenerali favur l-integrazzjoni ta' l-immigrati fis-soċjetajiet tagħhom, u f'dan jista' jkollu rwol il-Parlament.

"Il-Parlament Ewropew, bir-rappreżentanza diretta tiegħu tal-popolazzjoni Ewropea, irid jikkonforma mas-sentimenti ta' merħba u tolleranza tal-pubbliku."

Is-Sinjorina Nkrumah tkompli tgħid li "llum, il-fenomenu ta' l-immigrazzjoni, għalkemm b'intensità differenti, jirrappreżenta suġġett importanti ħafna għall-Ewropa kollha… jiena ċerta li ħafna mill-politiċi ewlenin għandhom ix-xewqa għal għarfien fil-fond ta' din is-sitwazzjoni ġdida, b'bidu fi djalogu kostruttiv."

Kif taħseb li għandna ngħinu lill-immigrati?

"Żgur b'politika komuni fuq l-asil, iżda wkoll billi niffaċjaw il-kwistjoni tat-trattament ta' l-immigrati, u naħdmu fuq il-problema ta' l-immigrazzjoni illegali…li għandha bżonn ta' politika komuni reali," qalet.

"Il-Parlament Ewropew għandu struttura solida (mandat relattivament twil bejn l-elezzjonijiet)…meta mqabbel mal-fraġilità u n-nuqqas ta' kontinwità tal-gvernijiet nazzjonali…irridu nisfruttaw dan il-vantaġġ sabiex ikollna azzjoni kostruttiva u ta' suċċess."

Il-premju ta' l-2007 se jkollu reżonanza speċjali minħabba li se jimmarka l-50 anniversarju mit-Trattat ta' Ruma li jistabbilixxi l-Komunità Ewropea.

20061016STO11664 L-Artiklu ta' Samia Nkrumah Il-MPE u MP nazzjonali jiddibattu l-immigrazzjoni legali u illegali


Il-mexxej ta' l-oppożizzjoni tal-Belarus jirċievi n-nominazzjoni għall-premju Sakharov

Drittijiet tal-bniedem

Alexander Milinkevich jiltaqa' mal-MPE, Jannar 2006

Alexander Milinkevich, fiżiku ta' 59 sena, mexxej ta' l-oppożizzjoni politika tal-Belarus ġie nnominat bħala wieħed mill-finalisti għall-premju Sakharov tal-PE ta' l-2006 għal-libertà ta' l-espressjoni.

L-oħrajn huma dawk li qegħdin jiġġieldu favur l-ostaġġi maħtufa fil-Kolombja u Ghassan Tueni, rappreżentant tal-figuri ewlenin maqtula fil-Libanu.

F'Marzu, is-Sur Milinkevich ħareġ għall-elezzjonijiet Presidenzjali kontra Alexander Lukashenko.

Ir-riżultati ġew ikkundannati mill-UE u mill-US.

Is-Sur Milinkevich safa aktar tard impriġjonat talli għal 15-il jum, ipprotesta kontra r-riżultat.

Is-sostenituri tal-President Lukashenko jgħidu li fl-elezzjoni ta' din is-sena, Lukashenko ġab 82% tal-voti filwaqt li Milnkevich ġab biss 6% tal-voti.

Madankollu, l-għada ta' l-elezzjoni, osservaturi mill-Organizzazzjoni għas-Sigurtà u l-Kooperazzjoni fl-Ewropa (OSCE) iddikjaraw li kienet "mimlija tbagħbis", filwaqt li delegazzjoni ta' MPE ma tħallietx tidħol il-Belarus qabel l-elezzjoni.

Wara l-elezzjoni, il-President tal-Parlament, Josep Borrell, qal li ksur persistenti tad-drittijiet fundamentali tal-poplu tal-Belarus m'huwiex se jkun mingħajr konsegwenzi.

Wara l-elezzjonijiet, is-Sur Lukashenko u bosta ministri ewlenin oħra ma tħallewx jidħlu fl-UE.

Fi Frar ta' din is-sena, Alexander Milinkevich mar fil-Parlament biex jiltaqa' mal-MPE u biex jitlob l-appoġġ tagħhom - għalkemm huwa saħaq li kien il-poplu tal-Belarus li kellu l-muftieħ biex l-affarijiet jinbidlu.

F'Settmbru 2005, riżoluzzjoni mill-Parlament ikkundannat lill-gvern tal-Belarus għall-għeluq matul dawn l-aħħar snin ta' "bosta partiti politiċi, 22 gazzetta u aktar minn 50 NGO favur id-demokrazija…talli kkritikaw lill-President u l-politika tiegħu".

Dan kien l-isfond għall-għoti tal-premju Sakharov għall-2004 lill-Assoċjazzjoni tal-Ġurnalisti tal-Belarus.

Twieled fl-1947 fi Ħrodna, il-Belarus.

Edukazzjoni: studja l-fiżika u l-matematika fi Hrodna, Franza, l-Istati Uniti u fil-Ġermanja.

Ħajja professjonali: kien il-kap tad-Dipartiment tal-Fiżika ta' l-Università ta' Setif fl-Alġerija (1980-1984); professur assoċjat fl-Università ta' l-Istat ta' Hrodna (1978-1980 u 1984-1990)

Karriera politika: assistent sindku ta' Ħrodna 1990-1996 responsabbli għall-edukazzjoni, kultura, kura tas-saħħa, żgħażagħ, sports, mezzi tax-xandir, reliġjon, kuntatti internazzjonali u preservazzjoni storika.

2001: maniġer tal-kampanja għall-kandidat Presidenzjali Siamion Domash.

2006: Kandidat Presidenzjali kontra l-President Lukashenko.

Il-premju Sakharov

Hemm żewġ finalisti oħra għall-premju Sakharov ta' l-2006.

Dawn huma: "Kolombja: għal dawk li qegħdin jiġġieldu favur l-ostaġġi maħtufa" – (profil ippubblikat fl-10 ta' Ottubru) u Ghassan Tueni, li l-profil tiegħu se jiġi ppubblikat fl-24 ta' Ottubru.

Ir-rebbieħ se jitħabbar f'Ottubru u l-premju se jingħata fis-Seduta Plenarja ta' Diċembru.

20061016STO11687 Focus dwar Sakharov L-elezzjoni fil-Belarus: "mhux regolari" Milinkevich jiltaqa' mal-MPE


Ftuħ tas-seduta plenarja 13-16 ta' Novembru - Strasburgu

Istituzzjonijiet

Il-kwistjonijiet l-iktar importanti matul din is-seduta plenarja jinkludu: approvazzjoni tal-pożizzjoni komuni tal-Kunsill dwar id-direttiva dwar is-servizzi li tirrifletti dik adottata mill-Parlament matul l-ewwel qari tal-proċedura; preżentazzjoni tal-Programm Leġiżlattiv u ta' Ħidma tal-Kummissjoni għas-sena 2007; il-proposta li tistabbilixxi qafas ta' azzjoni fil-qasam tal-politika ta' l-ambjent marittimu; kif ukoll ir-rapporti annwali tal-Qorti ta' l-Awdituri u ta' l-Ombudsman.

Tibdil fl-Aġenda

Id-dibattitu dwar il-Fond Ewropew ta' aġġustament għall-Globalizzazzjoni għall-integrazzjoni mill-ġdid ta' ħaddiema li spiċċaw bla xogħol minħabba l-effetti tal-globalizzazzjoni, ġie postpost għal seduta oħra.

Ir-rapport kien imħejji minn Roselyne BACHELOT-NARQUIN (EPP-ED, FR).

Ir-rapport dwar it-tqegħid ta' oġġetti pirotekniċi fis-suq komuni, imħejji minn Joel HASSE FERREIRA (PES, PT), ukoll ġie pospost għas-seduta plenarja li jmiss.

Punti Ewlenin

Servizzi fis-Suq Intern: Il-Kumitat għas-Suq Intern approva t-test tal-pożizzjoni komuni tal-Kunsill fit-tieni qari tal-proċedura ta' kodeċiżjoni fuq id-direttiva dwar is-servizzi.

Issa jmiss li l-Parlament Ewropew jadotta t-test matul is-seduta plenarja li jmiss.

It-test tal-Kunsill jirrifletti dak adottat mill-Parlament matul l-ewwel qari tal-proċedura, bl-eċċezzjoni ta' xi dettalji.

Meta tidħol fis-seħħ, id-direttiva għandha telimina l-ostakoli għall-ħelsien ta' stabbiliment għal min jipprovdi servizzi u għall-moviment ħieles ta' servizzi bejn l-Istati Membri.

Is-Saħħa Pubblika: Il-Parlament għandu jadotta rapport sabiex tiġi ristretta l-kummerċjalizzazzjoni ta' ċertu apparat ta' kejl li fih il-merkurju.

Il-proposta tal-Kummissjoni għandha l-għan li tipprojbixxi l-bejgħ ta' ċertu apparat ta' kejl ġdid mhux elettroniċi li jkun fihom il-merkurju għaliex dan il-metall huwa ta' riskju serju għas-saħħa.

Il-Kumitat involut irid jintroduċi ċerti eċċezzjonijiet għal strumenti antiki.

L-Ambjent Marittimu : Il-Membri ser jikkunsidraw rapport dwar proposta għal direttiva li tistabbilixxi qafas ta' azzjoni fil-qasam tal-politika ta' l-ambjent marittimu.

L-għan huwa li l-Istati Membri jkunu jistgħu jiksbu status ambjentali tajjeb fir-reġjuni marittimi kollha madwar l-Unjoni Ewropea billi jimplimentaw strateġija marittima.

Il- Kumitat involut irid li dan isir sas-sena 2017.

Il-Kummissjoni fl-2007 : Il-Kummissjoni ser tippreżenta il-Programm Leġiżlattiv u ta' Ħidma tagħha għas-sena 2007.

Il-prijoritajiet tal-Programm jinkludu azzjoni biex tiġi mmodernizzata l-ekonomija Ewropea, jiġu indirizzati l-isfidi tas-soċjetà Ewropea, issir ġestjoni aħjar tal-flussi migratorji, ikun hemm garanzija ta' enerġija sikura, kompetittiva u sostenibbli, sabiex l-Ewropa issir post aħjar biex wieħed jgħix fiha u biex l-Ewropa ssaħħaħ ir-rwol tagħha bħala msieħba dinjija.

Sigurta' u difiża: Skond il-Kumitat għall-Affarijiet Barranin, l-Unjoni Ewropea tinsab fit-triq biex issir Unjoni ta' Sigurta' u Difiża.

Il-Membri tal-Parlament Ewropew ser jittrattaw rapport li qiegħed jagħmel sejħa għal Politika Ewropea ta' Sigurta' u Difiża iktar attiva sabiex il-kompetenzi ta' l-Unjoni f'dan il-qasam jiġu estiżi.

Il-Qorti ta' l-Awdituri: Il-Qorti ta' l-Awdituri ser tippreżenta r-Rapport Annwali tagħha għas-sena 2005.

Ir-rapport jilqa' l-progress li sar mill-Kummissjoni permezz tas-sistema ta' kontabilita' ġdida tagħha.

Fl-istess ħin iżda, instabu kontrolli interni dgħajfa fil-biċċa l-kbira ta' l-infiq ta' l-UE, kemm fl-Istati Membri, kif ukoll fil-Kummissjoni.

Kien hemm ukoll numru għoli ta' żbalji fit-tranżazzjonijiet ta' bażi.

Seduti Formali: Il-President tal-Ġeorġja Mikhaïl Saakachvili, u l-Emir ta' l-Istat tal-Qatar Cheikh Hamad bin Khalifa al Thani, ser jindirizzaw lill-Membri tal-Parlament Ewropew matul żewġ seduti formali separati.

L-Ombudsman: Il-Membri tal-Parlament Ewropew ser jiddiskutu test imħejji minn Andreas Schwab (EPP-ED, DE) fi ħdan il-Kumitat għall-Petizzjonijiet dwar ir-rapport annwali ta' l-Ombudsman għall-2005.

20061113IPR12602 L-aħħar verżjoni ta' l-aġenda tas-seduta plenarja

/omk/sipade3?PROG=AGENDA&REF=2006-11&QUERY=ALL-SIT&NAV=S&L=MT&LEVEL=2&SAME_LEVEL=1


Azzjoni tal-Komunita' fil-qasam tal-Politika ta' l-Ambjent tal-Baħar

Il-Membri adottaw rapport dwar proposta għal direttiva li tistabbilixxi qafas ta' azzjoni fil-qasam tal-politika ta' l-ambjent tal-baħar.

L-għan huwa li l-Istati Membri jkunu jistgħu jiksbu status tajjeb fl-ambjent tal-baħar ta' l-Unjoni Ewropea billi jimplimentaw strateġija apposta.

Il-Parlament irid li dan isir sas-sena 2017 u qegħdin jipproponu numru ta' miżuri li għandhom jittieħdu.

Permezz tar-rapport imħejji minn Marie-Noëlle LIENEMANN (PES, FR), il-Parlament għamel sejħa sabiex jittieħdu miżuri li jħarsu u jippreżervaw l-ambjent tal-baħar, jew inkella li jagħmluha possibbli li dan ikun jista' jirkupra; li jevitaw u jnaqqsu bil-mod il-mod it-tniġġis sabiex ikun żgurat li ma jkunx hemm effetti sinjifikanti jew riskji għll-bijodiversita' u l-ekosistemi tal-baħar jew is-saħħa tal-bniedem; u li jillimitaw l-użu ta' servizzi u prodotti tal-baħar u attivitajiet oħrajn fl-ambjent tal-baħar għal livelli li jkunu sostenibbli u li la jipperikolaw l-użu jew l-attivitajiet ta' ġenerazzjoni futuri u lanqas il-kapaċita' ta' l-ekosistemi tal-baħar li jirreaġixxu għal tibdil naturali jew ikkaġunat mill-bniedem.

Biex dan isir, il-Parlament jrid li l-Istati Membri jwaqqfu dipartimenti ta' tmexxija apposta ħalli jkunu jistgħu jimplimentaw strateġija apposta u jiksbu status ambjentali tajjeb fiż-żoni tal-baħar sa l-2017.

Il-Kummissjoni kienet ipproponiet li dan l-objettiv jintlaħaq sa l-2021.

Il-Parlament jrid ukoll li dan il-programm ta' miżuri jkun mniedi sa l-2012, u mhux sa l-2016 kif propost mill-Kummissjoni, u li jidħol fis-seħħ sa l-2014.

Ir-rapport jgħid ukoll li l-Istati Membri għandhom jieħdu miżuri għall-ħarsien ta' dawk il-postijiet magħżula bħala żoni tal-baħar protetti, u jekk ikun hemm bżonn, jistabbilixxu riżervi naturali tal-baħar magħluqa bl-għan li jipproteġu u jippreżervaw l-ekosistemi tal-baħar l-iktar vulnerabbli u l-bijodiversita', kif ukoll l-agħsafar salvaġġi.

Għandu jsir ukoll reġistru ta' dawn iż-żoni tal-baħar protetti, disponibbli għall-pubbliku, li għandu jkun finalizzat sa tliet snin wara d-dħul fis-seħħ tad-direttiva.

Il-Parlament talab lill-Kummissjoni biex tagħmel reviżjoni tad-direttiva għaxar snin wara li tidħol fis-seħħ, u mhux wara ħmistax-il sena, hekk kif kienet ipproponiet hi stess.

Din għandha wkoll tipprovdi lill-Parlament u lill-Kunsill bi proposti għal emendi neċessarji sabiex ikun faċilitat il-ksib ta' status ambjentali tajjeb fiż-żoni tal-baħar Ewropej sa l-2017, u sabiex dan l-istatus ikun jista' jinzamm.

L-Istati Membri huma mitluba jinfurzaw id-dispożizzjonijiet ta' din id-direttiva permezz ta' liġijiet, regolamenti u dispożizzjonijiet amministrattivi mhux iktar tard minn sentejn wara d-dħul fis-seħħ tad-direttiva.

Il-Membri tal-Parlament Ewropew adottaw ukoll rapport imħejji minn Aldis KUŠĶIS (EPP-ED, LV) dwar strateġija tematika għall-ambjent tal-baħar.

Proċedura: Kodeċiżjoni / Inizjattiva Dibattitu: 13.11.2006

20061113IPR12517 Azzjoni tal-Komunità fil-qasam tal-Politika ta' l-Ambjent tal-Baħar (LIENEMANN) Strateġija tematika dwar l-ambjent tal-Baħar (KUŠĶIS)


Iż-żona ta' l-ewro fl-2006

Il-Parlament adotta rapport imħejji fi ħdan il-Kumitat għall-Affarijiet Ekonomiċi u Monetarji fuq l-ewwel rapport annwali ippreżentat mill-Kummissjoni dwar iż-żona ta' l-ewro fl-2006.

Il-Membri laqgħu dan ir-rapport li jirrifletti l-evoluzzjoni ta' l-ekonomiji taż-żona ta' l-ewro fl-2006.

Skond huma, dan "huwa kontribuzzjoni utli għad-dibattitu dwar l-isfidi konġunti tal-politika ekonomika li qed jiffaċċjaw il-Membri taż-żona ta' l-ewro".

Ir-rapport li kien imħejji minn José Manuel GARCÍA-MARGALLO Y MARFIL (EPP-ED, ES), jagħti ħarsa ġenerali lejn il-mezzi biex jitjiebu l-funzjonament u l-prestazzjoni ekonomika taż-żona ta' l-ewro.

Saret sejħa ġenerali sabiex ikun hemm iktar trasparenza fil-proċess ta' teħid ta' deċiżjonijiet tal-Bank Ċentrali Ewropew.

Barra minn hekk, l-Istati Membri għandhom ifittxu titjib annwali fl-iżbilanċi tal-baġit, sabiex ikun hemm tnaqqis tal-pressjoni inflazzjonarja u biex ir-rati ta' l-interess jibqgħu baxxi f'livelli li ma jipperikolawx l-irkupru ta' l-ekonomija attwali.

L-Istati Membri ġew mistiedna jkunu konformi b'mod srett ma' l-interpretazzjoni tal-Patt ta' Stabilità u ta' Tkabbir imġedded.

Skambju ta' l-aqwa prattiki

Skond il-Membri, l-prestazzjoni ekonomika għandha tittejjeb bl-approvazzjoni tal-kodiċi ta' kondotta li jippermetti mmonitorjar reċiproku mill-Istati Membri tal-Programmi Nazzjonali ta' Riforma ( National Reform Programmes - NRPs) permezz ta' l-iskambju ta' l-aqwa prattiki.

Il-Kummissjoni għandha wkoll tippubblika " league table " annwali li turi l-aħjar u l-agħar ħidma tal-pajjiżi involuti.

Taxxa Komuni permezz ta' koperazzjoni msaħħa

Dwar il-politika fiskali, il-Membri huma konvinti li jekk l-Istati Membri ma jirnexxilhomx jaslu għal qbil unanimu, l-objettiv li tkun introdotta Bażi ta' Taxxa Komuni u Konsolidata għall-Kumpaniji fl-Ewropa jista' jintlaħaq ukoll permezz tal-mekkaniżmu ta' koperazzjoni msaħħa.

Dan il-mekkaniżmu, għalkemm inqas mixtieq minn qbil unanimu ta' l-Istati Membri, jippermetti l-maġġoranza ta' pajjiżi Ewropej jagħmlu progress fil-qasam ta' qafas komuni għat-tassazzjoni tal-kumpaniji fis-suq intern.

Fl-istess ħin, l-Istati Membri li ma jkunux qegħdin jipparteċipaw jkollhom il-possibilta' li jagħmlu parti minn din il-koperazzjoni 'l quddiem.

Is-Suq Intern

Ir-rapport jindirizza il-kwistjoni tal-protezzjoniżmu, u jikkundanna l-politiki adottati minn ċerti Stati Membri li jipproteġu l-industriji u servizzi prinċipali tagħhom mill-kompetizzjoni transkonfinali.

Barra minn hekk, il-Membri huma ta' l-opinjoni li s-swieq tax-xogħol għandhom ikunu aktar flessibbli u li dawk l-aspetti mil-leġiżlazzjoni dwar l-impjieg permanenti li jistgħu jaġixxu bħala ostaklu għall-aġġustament tas-suq tax-xogħol għandhom jitneħħew.

Il-ħolqien ta' suq komuni fil-qasam ta' l-enerġija għandu jingħata prijorita'.

Iktar riżorsi għar-Riċerka u l-Iżvilupp

Il-Membri wrew dispjaċir għall-fatt li n-nefqa fir-Riċerka u l-Iżvilupp fiż-żona ta' l-ewro hija biss ta' madwar 2% tal-Prodott Gross Domestiku ( Gross Domestic Product - GDP).

Dan il-persentaġġ huwa ħafna inqas mill-objettiv ta' l-UE kollha ta' 3%, għalhekk il-Parlament stieden lill-Kummissjoni sabiex tressaq proposti konkreti li jirrigwardaw l-iffinanzjar tar-riċerka u ta' l-iżvilupp fl-UE, flimkien ma' qafas effiċjenti tad-drittijiet tal-proprjetà intellettwali.

L-Istati Membri ġew mistiedna jallokaw aktar riżorsi għar-riċerka u l-innovazzjoni u jistabbilixxu inċentivi ta' taxxa għan-negozji u l-universitajiet li jinvestu fir-Riċerka u fl-Iżvilupp.

Il-Kriterji ta' Maastricht

Ir-rapport ifakkar li skond il-kriterji ta' konverġenza ta' Maastricht, ir-rata ta' l-inflazzjoni m'għandhiex taqbeż il-1.5% ta' l-aħjar tliet prestazzjonijiet mill-Istati Membri fejn għandha x'taqsam l-istabilità tal-prezz.

Dwar dan, il-Parlament irrimarka li kemm id-definizzjoni ta' l-aħjar tliet prestazzjonijiet mill-Istati Membri fejn għandha x'taqsam l-istabilità tal-prezz, kif ukoll l-metodu għall-kalkolu tal-valur ta' referenza, għandhom jiġu eżaminati sew.

Dan minħabba l-fatt li issa hemm tnax-il Stat Membru li jipparteċipa fl-EMU, il-munita waħda hija mmaniġġjata minn politika monetarja komuni u d-differenzjalitajiet fil-prestazzjoni individwali ta' l-inflazzjoni jirriflettu fatturi strutturali aktar minn differenzi fl-approċi tal-politika makroekonomika.

Bżonn ta' djalogu bejn l-istituzzjonijiet

Il-Parlament huwa ta' l-opinjoni li għandhom isiru iktar sforzi biex tiġi kkoordinata r-rappreżentazzjoni esterna taż-żona ta' l-ewro fl-istituzzjonijiet finanzjarji internazzjonali.

Il-Membri stiednu lill-Eurogrupp, lill-Kunsill u lill-Bank Ċentrali Ewropew biex isaħħu l-koordinazzjoni ta' l-azzjoni tagħhom fil-qasam tal-politika ta' rata tal-kambju.

Barra minn hekk, il-Kummissjoni u l-Eurogrupp għandhom jistabbilixxu djalogu strutturat mal-Parlament fuq kwistjonijiet ekonomiċi, li jsir darba kull tliet xhur.

Dan id-djalogu għandu jkun simili ta' dak li diġa' jeżisti mal-Bank Ċentrali Ewropew dwar il-politika monetarja.

Proċedura: Inizjattiva Dibattitu: 13.11.2006

20061113IPR12515 Ir-rapport annwali 2006 dwar iz-zona ta' l-ewro


L-użu tal-merkurju fi strumenti ta' kejl

Il-Parlament adotta rapport imħejji fi ħdan il-Kumitat għall-Ambjent u s-Saħħa Pubblika sabiex tiġi ristretta l-kummerċjalizzazzjoni ta' ċertu apparat ta' kejl li fih il-merkurju.

Il-Membri riedu jintroduċu ċerti eċċezzjonijiet għal strumenti antiki.

Meta tidħol fis-seħħ, id-direttiva għandha timponi restrizzjonijiet biss fuq it-tqegħid fis-suq ta' tagħmir għall-kejl ġdid.

Ir-rapport imħejji minn María SORNOSA MARTÍNEZ (PES, ES) ġie adottat mill-Parlament bil-maġġoranza kbira ta' 599 vot favur, 13 kontra u 25 astensjoni, fl-ewwel qari tal-proċedura ta' kodeċiżjoni.

Il-partijiet konċernati kienu qegħdin jippruvaw jilħqu ftehim mal-Kunsill fl-ewwel qari tal-proċedura ta' kodeċiżjoni, sabiex il-proċedura leġiżlattiva tkun tista' tingħalaq, iżda dan ma rnexxiex.

Il-proposta tal-Kummissjoni għandha l-għan li tipprojbixxi l-bejgħ ta' ċertu apparat ta' kejl ġdid mhux elettroniku li jkun fih il-merkurju għaliex dan il-metall huwa ta' riskju serju għas-saħħa.

It-termometri wżati fil-qasam tas-saħħa, il-barometri, l-apparat użat għall-kejl tal-pressjoni tad-demm, kif ukoll il-manometri għandhom ikunu affettwati minn din il-projbizzjoni.

Restrizzjonijiet immedjati għandhom japplikaw biss għal tagħmir li huwa maħsub għall-bejgħ lill-pubbliku u t-termometri kollha tad-deni.

Madankollu, il-Parlament għamel sejħa sabiex jiġu eżentati l-barometri u strumenti xjentifiċi li jkunu jinsabu fil-kollezzjonijiet ta' mużewijiet jew li jkunu ser jinbiegħu fis-suq ta' l-antikita', u li jkollhom aktar minn ħamsin sena.

Skond il-Membri, dan it-tip ta' kummerċ għandu ambitu limitat u jidher li ma joħloq ebda sogru għas-saħħa tal-bniedem jew l-ambjent.

Għaldaqstant, dan it-tip ta' kummerċ m'għandux jiġi ristrett.

Dwar il-barometri, peress li fl-UE għadha teżisti l-produzzjoni ta' barometri fuq skala żgħira, li għalija jintuża biss merkurju rriċiklat, il-Parlament irid li l-Istati Membri jistabbilixxu mekkaniżmi xierqa u effettivi biex it-tqegħid fis-suq tal-barometri isir permezz ta' liċenzja u jkun ikkontrollat sabiex l-objettivi tad-direttiva ma jiddgħajfux.

Il-Parlament indirizza wkoll il-kwistjoni ta' l-isfigmomanometri - strumenti wżati ħafna fil-qasam tas-saħħa, li fihom livell relattivament għoli ta' merkurju.

Il-Membri stiednu lill-Kummissjoni biex sa sentejn wara d-dħul fis-seħħ tad-direttiva, tfittex soluzzjoni alternattiva aktar sikura li hija teknikament u ekonomikament fattibbli għall-użu ta' sfigomamanometri u tagħmir ieħor ta' kejl li fihom il-merkurju u li jintużaw fil-kura tas-saħħa u f'użi professjonali u industrijali oħra.

Barra minn hekk, jekk ikun xieraq, din għandha tippreżenta proposta leġiżlattiva sabiex testendi r-restrizzjonijiet għal dawn l-istrumenti, sabiex il-merkurju fit-tagħmir tal-kejl jitneħħa b'mod gradwali.

Il-merkurju u l-komponenti tiegħu huma tossiċi ħafna għall-bnedmin, għall-ekosistemi u l-annimali salvaġġi.

Madwar 80%-90% tal-merkurju wżat fl-apparat ta' kejl u ta' kontroll huwa użat fit-termometri mediċinali (għall-kejl tad-deni) u t-termometri l-oħra użati fid-dar.

Għalkemm l-użu tal-merkurju qiegħed jonqos, xorta huwa stmat li kull sena fl-UE tintuża 33 tunnellata ta' merkurju għall-mezzi ta' kontroll u ta' kejl.

Il-merkurju jista' jinbidel f'metilmerkurju, li hija l-forma tiegħu l-aktar tossika.

Il-metilmerkurju jinġabar u jikkonċentra fil-katina ta' l-ikel tal-baħar.

Popolazzjonijiet li jikkunsmaw ħafna ħut u frott tal-baħar (speċjalment fiż-żoni kostali tal-Mediterran) huma vulnerabbli b'mod partikolari minħabba.

Espożizzjoni diretta għall-merkurju permezz tal-ġbid tan-nifs tal-fwar jew assorbiment mill-ġilda wkoll huma riskjużi għas-saħħa.

Proċedura: Kodeċiżjoni Dibattitu: 14.11.2006

20061113IPR12525 Direttiva tal-Parlament Ewropew u tal-Kunsill li temenda d-Direttiva tal-Kunsill 76/769/KEE relatata ma' restrizzjonijiet dwar il-kummerċjalizzazzjoni ta' xi tagħmir ta' kejl li fih il-merkurju


Id-Direttiva dwar is-Servizzi - l-aħħar pass

Moviment ħieles tas-servizzi

Għaddew iktar minn sentejn biex din id-direttiva tgħaddi mill-Parlament.

Fl-aħħar jidher xaqq dawl.

Id-Direttiva dwar is-Servizzi se tiġi vvutata fil-Parlament.

Din waħda mill-aktar leġislazzjonijiet importanti ta' dawn l-aħħar snin - għaliex u x'hemm fin-nofs?

L-ewwel hemm il-kwistjoni ekonomika : il-kompetizzjoni ta' l-UE trid ittejjeb ruħha.

Iżda hemm il-kwistjoni politika ukoll : il-kunsens li fil-bidu deher impossibbli fl-aħħar rnexxa l-aktar grazzi għar-rwol tal-Parlament.

Id-Direttiva dwar is-Servizzi l-ewwel ġiet ippreżentata mill-Kummissjoni Ewropea f'Jannar 2004.

L-iskop kien li telimina l-ostakli li baqa' għall-forniment liberu ta' servizz i, deċizjoni li hi minsuġa fit-Trattat ta' Ruma li waqqaf il-Komunità Ekonomika Ewropea.

Is-sitt pajjiżi Membri fondaturi immaġinaw it-twaqqif ta' suq komuni ħieles, li jkopri l-moviment ħieles tal-persuni, l-oġġetti, is-servizz u l-kapital.

Madankollu ħamsin sena wara l-moviment ħieles ta-servizzi (bħal pereżempju, l-industrija tal-bini, it-turiżmu jew is-settur tar- real estate ) għadu ma ġewwx fis-seħħ.

Grazzi għad-Direttiva dwar is-Servizzi madankollu kumpanija tista' tibni u tmexxi hotel jew ħanut f'pajjiż Membru ieħor mingħajr ma jkolla x'taqsam ma' ħafna awtoritajiet nazzjonali, reġjonali jew fuq livell lokali.

Kumpaniji għandhom possibilitajiet joffru s-servizzi fuq bażi temporanja jew okkażjonali, pereżempju s-servizzi relatati mat-turiżmu bħal gwidi tal-muntanji, il-kera ta' dgħajjes tal-qlugħ, mowtorbowt jew korsijiet magħmula minn għalliema tas-ski.

Qbil dwar l-objettivi, iżda diskwit dwar il-mezzi .

Wieħed għandu jħares lejn id-direttiva l-ġdida fid-dawl ta' l-isfond ta' l-istrateġija ta' Lisbona li l-għan tagħha huwa biex tistimula t-tkabbir ekonomiku u l-impjieg.

Din timmirra li tagħti l-possibiltà lill-Unjoni biex tilħaq livell fejn tista' tapprofitta mill-potenzjal tagħha ta' suq intern.

Iktar tkabbir, iktar impjiegi u iktar għażla għall-konsumaturi - dak l-iskop.

Ħadd qatt ma kkritika l-għan tat-twaqqif ta' suq intern għas-servizzi, iżda d-differenzi ta' kif dan jista' jsir kien evidenti mindu d-direttiva ħarġet u popolarment imsemmija "Bolkestein" wara l-Kummissarju li ppreżentaha.

Din ġiet ikkritikata minn ħafna pajjiżi bħal Franza fejn ipprovokat kontroversja kbura.

Fl-aħħar tħabblet mad-dibattitu dwar il-Kostituzzjoni Ewropea - li ma ntlaqgħetx mill-eletturi Franċiżi.

'Il-fuq mid-dettalji dwar il-firdiet kien hemm, fil-fatt, mistoqsija politika profonda għall-UE: kif wieħed jibbalanċja l-bżonn għall-ftuħ tas-settur tas-servizzi vast għal kompetizżzjoni filwaqt li tippreserva "l-Mudell Soċjali Ewropej" bil-livell għolja ta' sigurtà .

Il-Kompromess huwa possibli?

It-test ġie eżaminat minn għaxar kumitati differenti fil-parlament.

Però huwa l-Kumitat għas-Suq Intern u għall-Protezzjoni tal-Konsumaturi li ġie ddisinjat bħala l-kumitat ewlieni taħt il-presidenza ta' Evelyne Gehardt, Soċjalista nnominata bħalha r-rapporteur.

Fl-aħħar wara ħafna kontroversja bejn il-partiti l-politiċi l-kbar il-Parlament laħaq kompromess fuq il-punti ewlenin tad-direttiva.

It-Tmiem tat-triq

Il-vot ta' din il-ġimgħa bbażat fuq il-kompromess li ntlaħaq mill-Parlament fi Frar li għadda u li ġi ffirmat mill-Istati memberi f'Lulju.

Punti ewlieni u li forsi huwa l-aktar kontroversjali kien il-prinċipju tal-pajjiż ta' l-oriġini.

Skond dan il-prinċipju dak li jipprovdi s-servizz għandu jobdi l-leġislazzjoni fejn hu bbażat anke jekk joffri servizz f'pajjiz ieħor.

Dan il-punt twarrab issa.

Is-soluzzjoni kienet li dak li joffri s-servizz jista' joffri servizz f'pajjiż differenti minn fejn hu stabbilit.

Però, Stati membri Ewropej jistgħu japplikaw prinċipji li huma non-diskriminatorji, proporzjonali u neċessarji" u li huma ġġustifikati mill-ordni pubblika, is-saħħa pubblika u l-ambjent.

Servizzi ta' nteress ġenerali, edukazzjoni pubblika ma jaqgħux taħt din id-direttiva għal oppost ta' servizzi għal interess ġenerali ekonomiku bħall-ilma u l-gass.

Għalkemm ftit hemm differenzi bejn it-test tal-Parlament u dak tal-Kunsill ir -rapporteur qajmejt diversi mistoqsijiet dwar ċwerta bidliet tal-Kunsill.

Dikjarazzjoni tal-Kummissjoni ppreżentata quddiem il-Plenarja għandha tikkjarifika ċerta dubbji.

Wara l-vot ta' nhar l-erbgħa it-test jinbagħat lill-Kunsill.

Jekk il-Parlament imbagħad ma jagħmilx emendi lid-diretttiva fl-aħħar tkun adottata.